c: text/html

text:
Chapter 32
1 Yabona, ukumkani uya kulawula ngokobulungisa, abathetheli bathethele ngokwesiko;
2 umntu abe njengendawo yokuzimela umoya, neyokusithela esiphangweni; abe njengemijelo yamanzi emqwebedwini, njengomthunzi wengxondorha enkulu ezweni elibharhileyo.
3 Akayi kuvingcwa amehlo ababonayo; zibazeke iindlebe zabevayo.
4 Yoqonda ukwazi intliziyo yabangxamayo, ulwimi lwabathintithayo lungxamise ukuthetha ngokuthe tyhatyhasini.
5 Isidenge akuyi kuba sathiwa silinene, itshivela akuyi kuthiwa lilinono;
6 kuba isidenge sithetha ubudenge, intliziyo yaso yenza ubutshinga, ukuze senze ububi; sithetha into yokubhuda ngoYehova, silambathise umphefumlo wolambileyo, simswelise onxaniweyo into eselwayo.
7 Ubutshivela betshivela bubi; liceba amayelenqe okonakalisa iintsizana ngamazwi obuxoki, naxa ihlwempu lithetha ngokusesikweni.
8 Inene lona liceba izinto zobunene; lona limi ngezinto zobunene.
9 Bafazi batyeshileyo, sukani nime; liveni ilizwi lam, zintombi zingakhathaliyo; yibekeleni indlebe intetho yam.
10 Iya kuba ziintsuku nokuba ngumnyaka, nigungqe, zintokazi zingakhathaliyo; kuba kuphelile ukuvuna izidiliya; ukubutha iziqhamo akuyi kubakho nakanye.
11 Gubhani, zintokazi zityeshileyo; gungqani, zintokazi zingakhathaliyo; hlubani nichushuluze, nibhinqe ezirhwexayo emanqeni.
12 Baya kubetha emabeleni ngenxa yamasimi anqwenelekayo, nangenxa yemidiliya eneziqhamo.
13 Kuya kuphuma imithi enameva namakhakakhaka emhlabeni wabantu bakowethu; ewe, naphezu kwezindlu zonke zemihlali kumzi odlamkileyo.
14 Kuba iingxande ezinde zilahliwe, ingxokolo yomzi ishiyiwe; iOfele nemboniselo ziza kuba yimiqolomba ngonaphakade, zibe ziindawo zokudlamkela kwamaesile asendle, zibe lidlelo lemihlambi;
15 ade agalelwe phezu kwethu uMoya ophuma phezulu, isuke intlango ibe yintsimi echumayo, intsimi echumayo kuthiwe lihlathi.
16 Entlango ke kuya kuma okusesikweni, buhlale ubulungisa entsimini echumayo.
17 Wothi umsebenzi wobulungisa ube luxolo, nokwenza kobulungisa kube kukuzola nokukholosa ngonaphakade;
18 abantu bakowethu baya kuhlala esithilini esinoxolo, eminqubeni yenkoloseko, ezindaweni zokuphumla ezinokonwaba.
19 Kuya kuphalala izichotho ekuweni kwehlathi, ugungxulelwe umzi endaweni ephantsi.
20 Hayi, uyolo lwenu bahlwayela ngasemanzini onke, bayekele amanqina enkomo nawe-esile.

robotstxt: allowed

filter: keep


text:
Chapter 13
1 Nanko, kuvela umfo wakwaThixo kwaYuda ngokwelizwi likaYehova, weza eBheteli; uYarobheham wayemi ugasesibingelelweni eqhumisela.
2 Wankqangaza esibingelelweni ngokwelizwi likaYehova, wathi, Sibingelelo, sibingelelo! Utsho uYehova ukuthi, Uyabona, kuya kuzalwa unyana kwindlu kaDavide, ogama linguYosiya; oya kubabingelela phezu kwakho lo ababingeleli beziganga, abaqhumisela phezu kwakho, kutshiswe amathambo abantu phezu kwakho.
3 Kwangaloo mini wabaxelela isimanga esiya kuhla, esithi, Siso esi isimanga asithethileyo uYehova: Yabona, isibingelelo esi siya kukrazuka, luphalale uthuthu oluphezu kwaso.
4 Kwathi, akuliva ukumkani ilizwi lomfo wakwaThixo, owankqangazayo esibingelelweni eBheteli, wasolula uYarobheham isandla sakhe esesibingelelweni, wathi, Mbambeni. Sesuka soma isandla sakhe abesolulele kuye, akaba nako ukusibuyisela kwakuye.
5 Sakrazuka isibingelelo, lwaphalala uthuthu esibingelelweni, ngokwesimanga abesixelile umfo wakwaThixo ngelizwi likaYehova.
6 Waphendula ukumkani, wathi kumfo wakwaThixo, Khawumbongoze uYehova uThixo wakho, undithandazele, sibuyiselwe kum isandla sam. Umfo wakwaThixo wambongoza ke uYehova, sabuyiselwa kuye isandla sokumkani, saba njengokwangaphambili.
7 Wathetha ke ukumkani kumfo wakwaThixo, wathi, Hamba siye ekhaya, uzixhase, ndikunike isipho.
8 Wathi umfo wakwaThixo kukumkani, Ungafanelana uthe wandinika isiqingatha sendlu yakho, andingekhe ndiye nawe, andingekhe ndidle sonka, andingekhe ndisele manzi kule ndawo.
9 Ngokuba kwenjiwa nje ukumiselwa kwam lilizwi likaYehova, kwathiwa, Uze ungadli sonka, ungaseli manzi, ungabuyi ngendlela obuze ngayo.
10 Waza wahamba ngandlela yimbi, akabuya ngendlela abeze ngayo eBheteli.
11 Ke kaloku kwakuhleli eBheteli umprofeti othile, obeseleyindoda enkulu; weza unyana wakhe, wamcacisela konke awakwenzayo umfo wakwaThixo loo mini eBheteli; namazwi awawathethayo kukumkani, wawacacisa kuyise.
12 Wathi uyise kubo, Uhambe ngayiphi na indlela? Babeyibonile ke indlela oonyana bakhe, ahambe ngayo umfo wakwaThixo, owayevele kwaYuda.
13 Wathi koonyana bakhe, Ndibopheleni iesile. Bambophela ke iesile, wakhwela kulo.
14 Walandela umfo wakwaThixo, wamfumana ehleli phantsi komterebhinti, wathi kuye, Unguye na umfo wakwaThixo lo ubevela kwaYuda? Wathi yena, Ndinguye.
15 Wathi kuye, Hamba siye ekhaya, udle isonka.
16 Wathi yena, Andinakubuya nawe; andinakungena nawe; andiyi kudla sonka, andiyi kusela manzi nawe kule ndawo;
17 kuba kuthiwe kum lilizwi likaYehova, Uze ungadli sonka, ungaseli manzi khona, ungabuyi uhambe ngendlela obuze ngayo.
18 Wathi kuye, Ndingumprofeti nam njengawe; kuthethe isithunywa sezulu kum ngelizwi likaYehova, sisithi, Mbuyise, eze nawe endlwini yakho, adle isonka, asele amanzi. Watsho emxokisa.
19 Wabuya ke naye, wadla isonka endlwini yakhe, wasela amanzi.
20 Kwathi, behleli etafileni apho, kwafika ilizwi likaYehova kuloo mprofeti ubembuyisile;
21 wankqangaza kuloo mfo wakwaThixo ubevele kwaYuda, esithi, Utsho uYehova ukuthi, Ngenxa enokuba uwuphikisile umlomo kaYehova, akwawugcina umthetho abekuwisele uYehova uThixo wakho,
22 wesuka wabuya, wadla isonka, wasela amanzi kule ndawo awathetha ngayo kuwe, esithi, Uze ungadli sonka, ungaseli manzi: isidumbu sakho asiyi kungena engcwabeni looyihlo.
23 Kwathi emveni kokudla kwakhe isonka, emveni kokusela kwakhe, wambophela iesile umprofeti lowo abembuyisile.
24 Wahamba, wafunyanwa yingonyama endleleni, yambulala; sathi isidumbu sakhe saqungquluza endleleni; lema ecaleni laso iesile, nengonyama yema ecaleni lesidumbu eso.
25 Kwabonakala kudlula amadoda; asibona isidumbu eso siqungquluzile endleleni, imi ingonyama leyo ecaleni lesidumbu; afika axela kuloo mzi, abehleli kuwo umprofeti obeseleyindoda enkulu.
26 Weva umprofeti obembuyise endleleni, wathi, Ngulaa mfo wakwaThixo uwuphikisileyo umlomo kaYehova. UYehova umnikele engonyameni; yamqoba, yambulala ngokwelizwi likaYehova, abelithethe kuye.
27 Wathetha koonyana bakhe, esithi, Ndibopheleni iesile. Balibopha.
28 Wahamba ke, wasifumana isidumbu sakhe siqungquluzile endleleni, limi iesile nengonyama ecaleni lesidumbu, ingonyama ingasidlanga isidumbu, ingaliqobanga ne-esile.
29 Wasifunqula umprofeti isidumbu somfo wakwaThixo, wasibeka e-esileni, wabuya naso. Weza ekhaya umprofeti lowo useleyindoda enkulu, ukuba ammbambazelele, amngcwabe.
30 Wasibeka isidumbu engcwabeni lakhe, bammbambazelela besithi, Yoo! Mzalwana wam!
31 Kwathi, emveni kokumngcwaba kwabo, wathetha koonyana bakhe, esithi, Ndakufa, ndingcwabeleni engcwabeni angcwatyelwe kulo umfo wakwaThixo; walaliseni ngasemathanjeni akhe amathambo am.
32 Ngokuba, inene, liya kwenzeka ilizwi, alinkqangazileyo ngelizwi likaYehova esibingelelweni esiseBheteli, nasezindlwini zonke zasezigangeni, ezisemizini yakwaSamari.
33 Emva koko uYarobheham akabuyanga endleleni yakhe embi; wabuya wenza ababingeleli beziganga eluntwini lonke; wathi athe wamthanda, wammisela, waba ngowababingeleli beziganga.
34 Yathi loo nto yaba sisono sendlu kaYarobheham, ukuba itshone itshabalale, ingabikho phezu komhlaba.


text:
Chapter 11
1 Kwathi, esendaweni ethile ethandaza, akupheza, wathi othile wakubafundi bakhe kuye, Nkosi, sifundise ukuthandaza, kwanjengoko uYohane wabafundisayo abafundi bakhe.
2 Uthe ke yena kubo, Xa sukuba nithandaza, yithini, Bawo wethu osemazulwini, malingcwaliswe igama lakho. Mabufike ubukumkani bakho. Makwenziwe ukuthanda kwakho nasemhlabeni, njengokuba kusenziwa emazulwini.
3 Siphe imihla yonke isonka sethu semihla ngemihla, usixolele izono zethu;
4 kuba nathi sibaxolela bonke abanamatyala kuthi. Ungasingenisi ekulingweni; sihlangule enkohlakalweni.
5 Wathi kubo, Nguwuphi na kuni ongathi, enomhlobo, aze aye kuye phakathi kobusuku, athi kuye, Sihlobo, ndiboleke izonka zibe zithathu;
6 kuba ke umhlobo wam uphambukele kum eseluhambeni, ndaye ndingenanto ke ndingayibeka phambi kwakhe;
7 aze asuke lowo ungaphakathi aphendule athi, Musa ukundaphula; seluvaliwe ucango, nabantwana bam basesililini nam; andinako ukuvuka ndikunike?
8 Ndithi kuni, Nokuba akayi kuvuka amnike, ngakuba engumhlobo wakhe, noko ngenxa yozingiso lwakhe olungenantloni wovuka, amnike inani alisweleyo.
9 Nam ndithi kuni, Celani, nophiwa; funani, nofumana; nkqonkqozani, novulelwa.
10 Kuba wonke umntu ocelayo, uyazuza; nalowo ufunayo, uyafumana; nalowo unkqonkqozayo, uya kuvulelwa.
11 Nguwuphi na ke uyise kuni oya kuthi, unyana akucela isonka, amnike ilitye; athi akucela intlanzi, amnike inyoka endaweni yentlanzi?
12 Athi, ukuba uthe wacela iqanda, amnike unomadudwane?
13 Ukuba ke ngoko nina, ningendawo nje, niyakwazi ukubapha abantwana benu izipho ezilungileyo, wobeka phi na ke yena uYihlo wasemazulwini, ukugqithisela ukubapha uMoya oyiNgcwele abo bamcelayo?
14 Wayekhupha idemon, yaye ke isisidenge. Kwathi ke yakuphuma idemon, sathetha isidenge, zamangaliswa izihlwele.
15 Kodwa abathile kubo bathi, Uzikhupha iidemon ngoBhelezebhule, umphathi weedemon.
16 Baye ke bambi bemlinga, befuna kuye umqondiso ophuma emazulwini.
17 Ke kaloku yena, ezazi izicamango zabo, wathi kubo, Bonke ubukumkani obahlulelene bodwa, buyaphanza; nendlu eyahlulelene nendlu, iyawa.
18 Ukuba ke noSathana wahlulelene yedwa, bothini na ukuma ubukumkani bakhe? Ngokuba nithi, ndizikhupha iidemon ngoBhelezebhule.
19 Ke ukuba mna ndizikhupha iidemon ngoBhelezebhule, bazikhupha ngabani na oonyana benu? Baya kuba ngabagwebi benu bona ngenxa yoko.
20 Ke ukuba ndizikhupha iidemon ngomnwe kaThixo, ngoko bunifikele kanti ubukumkani bukaThixo.
21 Xa lithi igorha lixhobe tu, lilinde ibhotwe lalo, impahla yalo ihlala inqabile;
22 kodwa xa lithe elinamandla kunalo lalifikela, laleyisa, lilihlutha sonke isikrweqe salo elabe likholose ngaso, liwabe amaxhoba alo.
23 Lowo ungengakum, uchasene nam; nalowo ungandibuthisiyo, uyachithachitha.
24 Xa umoya ongcolileyo uthe waphuma emntwini, ucanda ezindaweni ezingenamanzi, ufuna ukuphumla; uze wakuba ungakufumani, usuke uthi, Ndiya kubuyela endlwini yam, endaphuma kuyo.
25 Uthi wakufika, uyifumane itshayelwe, ivathisiwe.
26 Wandule ukuya kuthabatha abanye oomoya abasixhenxe abangendawo kunawo, bangene ke bahlale khona; lize ikamva laloo mntu libe libi kunesiqalo.
27 Ke kaloku kwathi, ekuzithetheni kwakhe ezi zinto, intokazi ethile yaliphakamisa izwi layo esihlweleni eso, yathi kuye, Sinoyolo isizalo esakubambayo, nambele owawanyayo.
28 Uthe ke yena, Yithi kanye, Banoyolo abo balivayo ilizwi likaThixo baligcine.
29 Ke kaloku, zakubon’ ukuba ziqukene iindimbane, waqala ukuthi, Esi sizukulwana singendawo, singxamele umqondiso; ukanti asiyi kunikwa mqondiso, ingenguwo umqondiso kaYona umprofeti.
30 Kuba, njengokuba uYona waba ngumqondiso kwabaseNineve, uya kuba kwanjalo uNyana woMntu kwesi sizukulwana.
31 Ukumkanikazi waseZantsi uya kusuka eme ngomgwebo namadoda esi sizukulwana, awagwebe; ngokuba wavela eziphelweni zomhlaba, esiza kuva ubulumko bukaSolomon; ukanti ke omkhulu kunoSolomon nanku apha.
32 Amadoda aseNineve aya kusuka eme ngomgwebo nesi sizukulwana, asigwebe; kuba aguquka wona ngomemezo lukaYona; ukanti ke omkhulu kunoYona nanku apha.
33 Akukho ke uthi, esibanekile isibane, asibeke endaweni efihlakeleyo, nokuba kuphantsi kwesitya; usibeka esiphathweni saso, ukuze abo bangenayo bakubone ukukhanya.
34 Isibane somzimba liliso. Xa sukuba iliso lakho lingenakumbi, umzimba wakho uphela uyakhanyiseleka; xa lithe lakhohlakala, nomzimba wakho ububumnyama.
35 Ngoko xunela ekuthini ukukhanya okukuwe kungabi bubumnyama.
36 Ukuba ngoko umzimba wakho uphela ukhanyiselekile, ungenandawo imnyama, uya kukhanyiseleka uphela, njengaxenikweni sithe isibane sakukhanyisela ngokudangazela kwaso.
37 Ke kaloku, akuba ethethile, umFarisi othile wayemcela ukuba aye komulela kuye. Ungenile ke wahlala phantsi.
38 Uthe ke akubona oku, umFarisi wamangaliswa kukuba engathanga kuqala ahlambe, phambi kokuba adle.
39 Yathi ke iNkosi kuye, Kaloku nina baFarisi nihlambulula umphandle wendebe nesitya, ukanti wona umbilini wenu uzele kukuphanga nokungendawo.
40 Basweli-kuqonda, owakwenzayo okungaphandle akakwenzanga na nokungaphakathi?
41 Kanye ke izinto ezingaphakathi, lizani ngazo; niyabona, zosuka zonke izinto zihlambuluke kuni.
42 Yeha, nina baFarisi! Ngokuba ninikela izishumi zetyeleba nezenxina nezemifuno yonke, nize nidlule kuwo umgwebo nokuthanda uThixo; ezi ndawo ke benimelwe kukuthi nizenze, nithi neziya ningazishiyi.
43 Yeha, nina baFarisi! Ngokuba nithanda isihlalo sobukhulu ezindlwini zesikhungu, nemibuliso ezindaweni zembutho.
44 Yeha, nina babhali, baFarisi, bahanahanisindini! Ngokuba ninjengamangcwaba angabonakaliyo, abathi nabantu abahamba phezu kwawo, bangawazi.
45 Waphendula ke othile wakubaqondisi-mthetho, wathi kuye, Mfundisi, uzithetha nje ezo zinto, usiphatha kakubi nathi.
46 Uthe ke yena, Yeha, nani baqondisimthetho! Ngokuba abantu nibathwalisa imithwalo enzima, nibe nina ngokwenu ningayichukumisi imithwalo leyo nangamnye umnwe wenu.
47 Yeha, nina! Ngokuba niyawakha amangcwaba abaprofeti, babe ke ooyihlo bebabulele.
48 Kambe niyayingqinela niyithakazela imisebenzi yooyihlo; ngokuba bona okunene bababulala, niyawakha ke nina amangcwaba abo.
49 Ngenxa yoko nobulumko bukaThixo bathi, Ndiya kubathumela abaprofeti nabapostile; kubo abo ke baya kuyibulala inxenye, bayitshutshise inxenye;
50 ukuze limenywe kwesi sizukulwana igazi labo bonke abaprofeti elaphalazwayo, kuseloko lasekwayo ihlabathi;
51 lithabathela egazini lika-Abheli, lide lizise egazini likaZekariya, owatshabalalela phakathi kwesibingelelo nendawo eyingcwele. Ewe, ndithi kuni, liya kumenywa kwesi sizukulwana.
52 Yeha nina, baqondisi-mthetho! Ngokuba nasisusa isitshixo sokwazi; nina anangena, nabangenayo nabalela.
53 Ke kaloku, akubon’ ukuba uyazithetha ezi zinto kubo, baqala ababhali nabaFarisi ukuba nenqala enkulu, nokumcofa ngemibuzo emininzi,
54 bemlalele, befuna ukunqakula into ephuma emlonyeni wakhe, ukuze bammangalele.


text:
Chapter 7
1 Xa athe uYehova uThixo wakho wakungenisa kulo ilizwe, oya kulo ukuba ulime, wanyothula iintlanga ezininzi ebusweni bakho, amaHeti, namaGirgashi, nama-Amori, namaKanan, namaPerizi, namaHivi, namaYebhusi, iintlanga ezisixhenxe, zizininzi, zinamandla kunawe,
2 wazinikela kuwe uYehova uThixo wakho: uze uzixabele, uzisingele phantsi kuphele; ungenzi mnqophiso nazo, ungazisizeli.
3 Uze ungendiselani nazo, intombi yakho ungayiniki unyana wakhe, intombi yakhe ungayizekeli unyana wakho;
4 kuba yomtyekisa unyana wakho angandilandeli, bakhonze thixo bambi, uvuthe umsindo kaYehova kuni, akutshabalalise kamsinya.
5 Ke yenjani nje kuzo: zidilizeni izibingelelo zazo, nizichithe izimiso zazo, nibaxakaxe ooAshera bazo, niyitshise ngomlilo imifanekiso yazo eqingqiweyo.
6 Ngokuba ningabantu abangcwele kuYehova uThixo wakho; uninyule uYehova uThixo wakho, ukuba nibe ngabantu abayinqobo kuye, kunabantu bonke abaphezu komhlaba.
7 Akungabuninzi benu kunezinye izizwe zonke, le nto athene nca nani uYehova, waninyula; kuba nimbalwa kunezinye izizwe zonke.
8 Kungokunithanda kukaYehova, kungokusigcina kwakhe isifungo abesifungele ooyihlo, le nto anikhuphe ngesandla esithe nkqi uYehova, wanikhulula ngentlawulelo endlwini yobukhoboka, esandleni sikaFaro, ukumkani waseYiputa.
9 Yazi ke, ukuba uYehova uThixo wakho nguye uThixo, uThixo wenyaniso, obagcinela umnqophiso nenceba abamthandayo, abayigcinayo imithetho yakhe, ase ewakeni lesizukulwana;
10 obabuyekezayo abamthiyayo ebusweni babo, ukuba abashabalalise. Akalibali ukumbuyekeza omthiyayo; uya kumbuyekeza ebusweni bakhe.
11 Wugcine ke umthetho, nemimiselo, namasiko, endikuwisela wona namhla, ukuba uwenze.
12 Kothi ke ngenxa enokuba nithe naweva la mabango, nawagcina, nawenza, akugcinele umnqophiso nenceba uYehova uThixo wakho, awawufunga kooyihlo;
13 akuthande, akusikelele, akwandise, asikelele nesiqhamo sesizalo sakho, neziqhamo zomhlaba wakho, ingqolowa yakho, newayini yakho entsha, neoli yakho, nenkonyana yenkomo yakho, netakane lempahla yakho emfutshane, emhlabeni lowo wawufungela ooyihlo ukuba wokunika.
14 Wosikeleleka ngaphezu kwezizwe zonke; akusayi kubakho nto ingazaliyo, nokuba yindoda nokuba ngumfazi kuwe; nasezinkomeni zakho ayisayi kubakho.
15 UYehova wosusa zonke izifo kuwe; nobulwelwe bonke obubi baseYiputa, obo ubaziyo, akayi kububeka kuwe; uya kububeka kubo bonke abakuthiyayo.
16 Uze uzidle zonke izizwe ezo akunikayo uYehova uThixo wakho; iliso lakho lingabi nanceba kuzo, ungabakhonzi oothixo bazo; ngokuba ngumgibe lowo kuwe.
17 Xa uthe entliziyweni yakho, Ezi ntlanga zininzi kunam, ndinokuthini na ukuzigqogqa?
18 uze ungazoyiki. Khumbula kakuhle awakwenzayo uYehova uThixo wakho kuFaro nakumaYiputa onke;
19 izilingo ezikhulu azibonileyo amehlo akho, nemiqondiso, nezimanga, nesandla esithe nkqi, nengalo eyolukileyo, awakukhupha ngazo uYehova uThixo wakho. Uya kwenjenjalo uYehova uThixo wakho kuzo zonke izizwe ozoyikayo.
20 Ngaphezu koko, uYehova uThixo wakho uya kuthuma oonomeva kuzo, zide ezo ziselayo, zizisithelisayo ebusweni bakho, zibhubhe.
21 Uze ungangcangcazeli ebusweni bazo; ngokuba uYehova uThixo wakho phakathi kwakho nguThixo omkhulu, owoyikekayo.
22 UYehova uThixo wakho uya kuzinyothula ezi ntlanga ebusweni bakho, kancinane, kancinane. Akuyi kuba nako ukuziphelisa kamsinya, hleze ande akongamele amarhamncwa asendle.
23 UYehova uThixo wakho wozinikela kuwe. azidungadunge ngodungadungo olukhulu, zide zitshatyalaliswe;
24 abanikele ookumkani bazo esandleni sakho, ulicime igama labo phantsi kwezulu. Akuyi kuma mntu ebusweni bakho, ude uzitshabalalise zona.
25 Imifanekiso eqingqiweyo yoothixo bazo woyitshisa ngomlilo; uze ungayinqweneli isilivere negolide ekuzo, ungayithabatheli kuwe, ibe ngumgibe; ngokuba lisikizi kuYehova uThixo wakho.
26 Uze ungalingenisi isikizi endlwini yakho, ukuze ungabi yinto yokusingelwa phantsi njengalo. Ize ibe nezothe, ibe linyala kuwe, ibe lisikizi kuwe, ngokuba yinto yokusingelwa phantsi.


text:
1:1 UPawulos noTimoti, abakhonzi bakaYesu Kristu, babhalela bonke abangcwele abakuKristu Yesu, abaseFilipi, ndawonye nabaveleli nabalungiseleli;
1:2 bathi, Makube lubabalo kuni, noxolo, oluvela kuThixo uBawo wethu, neNkosi yethu uYesu Kristu.
1:3 Ndihlala ndibulela kuye uThixo wam, ekunikhumbuleni kwam konke
1:4 (ekukhungeni kwam konke ndikhunga ngenxa yenu nonke, ndivuyile),
1:5 ngenxa yobudlelane benu obubhekisele kuzo iindaba ezilungileyo, kususela kwimini yokuqala kude kube ngoku;
1:6 ekubeni ndikholose ngayo le nto, yokuba lowo wawuqalayo ngaphakathi kwenu umsebenzi olungileyo, wowufeza, ide ibe yiloo mini kaYesu Kristu;
1:7 njengokuba ndilungisa ukucinga oko ngani nonke, ngenxa yokuba nikum entliziyweni, nithe, nasezintanjeni zam, nasekuziphenduleleni kwam, nasekuziqiniseni kwam iindaba ezilungileyo, naba ngamadlelana nam ngobabalo olu, nina nonke.
1:8 Kuba uThixo ulingqina lam lokuba kukhulu ukunilangazelela kwam nonke, ndineemfesane zikaYesu Kristu.
1:9 Nako oku ndiya kuthandazela, ukuba uthando lwenu lube kukhona luphuphuma ngokuphuphuma ukwazi okukhulu, nako konke ukuqonda,
1:10 ukuze nizicikide izinto eziziincamisa, ukuze nibe nokusulungeka, ningabi nasiwo, nide nise kwimini kaKristu;
1:11 nizele ziziqhamo zobulungisa ezingoYesu Kristu, nikhangelise ekuzukiseni nasekudumiseni uThixo.
1:12 Ke kaloku ndinga ningazi, bazalwana, ukuba izinto ezindihleleyo, zibethe kwakukhona zihambayo iindaba ezilungileyo;
1:13 ngokokude iintambo zam ezi zibonakale kuyo yonke indlu yomkhosi nakwabanye bonke, ukuba zikuKristu;
1:14 baze abona bazalwana baninzi bathi, beseNkosini, bekholose ngeentambo zam ezi, babe kukhona benobuganga bokulithetha ilizwi, bengenakoyika.
1:15 Okunene abathile bamvakalisa uKristu ngomona neenkani, abanye ke bamvakalisa ngokokuzithandela.
1:16 Abeyelenqe abo bamazisa uKristu ngokungenyulu, beba baya kongezelela imbandezelo kwiintambo zam;
1:17 ke aba, benziwa luthando, bamazisa wKristu besazi ukuba ndimiselwe ukuziphendulela iindaba ezilungileyo.
1:18 Ibe yini ke? Noko kunjalo, ngeendlela zonke, nokuba kungokunyhwalaza, nokuba kungenyaniso, kwaziswa uKristu. Ndiyavuya kuko oko, ndaye ndisaya kuvuya.
1:19 Kuba ndiyazi ukuba oku kuya kuphumelela ekusindisweni kwam, ngako ukundikhungela kwenu, nangoncedo loMoya kaYesu Kristu;
1:20 kuye ngokulangazelela nangokuthemba kwam, ukuba andiyi kudaniswa nganto; uya kusuka ngako konke ukungafihlisi, njengokwamaxesha onke, athi nangoku enziwe mkhulu uKristu emzimbeni wam, nokuba na kungobomi, nokuba kungokufa.
1:21 Kuba kum mna, ukudla ubomi kunguKristu, ukufa kuyinzuzo.
1:22 Ke ukuba ukudla ubomi ndisenyameni kusisiqhamo somsebenzi kum oko, into ke endonyula yona andiyazi.
1:23 Kuba ndixinekile phakathi kwezinto ezimbini; ndinawo umnqweno wokunga ndinganduluka, ndiye kuba noKristu; kuba kokona kulungileyo kakhulu oko;
1:24 kodwa ukuhlala ndihleli ndisenyameni, yeyona nto ifunekayo ngenxa yenu.
1:25 Kananjalo, ndikholose ngoko nje, ndiyazi ukuba ndiya kuhlala ndihlale, ndihleli nani nonke, ukuze nihambele phambili, nivuyiswe lukholo;
1:26 ukuze iqhayiya lenu kuKristu Yesu ngam liye lisanda ngokwanda, ngako ukubuya ndibekho kuni.
1:27 Kodwa ke ukuhlala kwenu makube kokuzifaneleyo iindaba ezilungileyo zikaKristu, ukuze, nokuba ndifikile ndanibona, nokuba andifikanga, ndizive iindaba zenu, ukuba nimi moyeni mnye, ngamphefumlo mnye, nilwela inkolo yeendaba ezilungileyo,
1:28 ningothuswa nantweni-nye ngabo bachasayo; into ke leyo engumbonakalaliso wentshabalalo okunene kubo, kodwa ingumbonakalaliso wosindiso kuni, kube ke oko kuvela kuThixo.
1:29 Ngokuba nababalwa ukuthi, ngenxa kaKristu, ninganeli kukholwa kuye; nababalwa nokuva ubunzima ngenxa yakhe,
1:30 ninawo umzamo onjengalowo nawubonayo kum, nangoku niwuvayo ukuba ukho kum.
2:1 Ukuba ke ngoko kukho usizo kuKristu, ukuba kukho ukhuzo lothando, ukuba kukho ubudlelane boMoya,
2:2 ukuba kukho imfesane neemfefe, luzaliseni uvuyo lwam, ukuze nicinge nto-nye, ninaluthando lunye, ninamphefumlo mnye, nicinga nto-nye;
2:3 ningenzi nanye into ngokweyelenqe, nangokozuko olulambathayo. Yithini ngokuthobeka kwentliziyo omnye ambalele omnye ekuthini nguyena wongamileyo kunaye.
2:4 Makangathi elowo axunele kwezakhe izinto zodwa, elowo makaxunele nakwezabanye.
2:5 Yibani nale ngcinga kuni, wayenayo kuye uKristu Yesu:
2:6 yena wathi, esebumeni bukaThixo, akathi ukulingana kwakhe oku noThixo kulixhoba;
2:7 usuke wazihluba, wathabatha ubume bomkhonzi, enziwe wafana nabantu;
2:8 wathi ngemo efunyenwe enjengomntu, wazithoba, waba ngolulamileyo, wada wesa ekufeni, ukufa ke kwasemnqamlezweni.
2:9 Kungoko athe uThixo wamphakamisa kakhulu, wamnika igama elingaphezu kwawo onke amagama;
2:10 ukuze ngegama likaYesu onke amadolo agobe, awabasemazulwini, nawabasemhlabeni, nawabaphantsi komhlaba;
2:11 zithi zonke iilwimi zixele ukuba uYesu Kristu uyiNkosi, kuze kuzukiswe uThixo uYise.
2:12 Ngoko ke, zintanda zam, njengokuba nahlala ninokuva, lusebenzeni nilufeze olwenu usindiso, ninokuzoyikela nokungcangcazela; ningangi nenjenjalo xa ndikhoyo kodwa, manibe kukhona nenjenjalo Xa ndingekhoyo.
2:13 Kuba nguThixo okusebenzayo Ngaphakathi kwenu ukuthanda oko, kwanokusebenza oko, ngenxa yenkolelo yakhe.
2:14 Izinto zonke zenzeni ningenakukrokra, ningenakuthandabuza,
2:15 ukuze nibe ngabangenakusoleka, abangenabuqhinga; nibe ngabantwana bakaThixo abangenakubekwa bala esazulwini sesizukulwana esigoso, esigwenxa; enithi phakathi kwabo nibonakale ninjengezikhanyiso ehlabathini, nibambelele elizwini lobomi;
2:16 nibe liqhayiya lam, nide nise kwimini kaKristu, ukuba andifumananga ndabaleka, kanjalo andifumananga ndabulaleka.
2:17 Ewe, nokuba ndiyathululwa ngokomnikelo phezu kombingelelo nombuso wokholo lwenu, ndiyavuya, ndivuyisana nani nonke.
2:18 Yithini ke ngokoko nani nivuye, nivuyisane nam.
2:19 Ke kaloku ndithembele eNkosini uYesu, ukuba ndonithumela uTimoti kamsinya, ukuze nam ndonwabe, ndakuzazi iindawo ezingani.
2:20 Kuba andinamntu wumbi, umphefumlo uvana nowam, owothi ayikhathalele ngokwenyaniso imicimbi engani.
2:21 Kuba bonke bafuna ezabo izinto, zingezizo ezikaYesu Kristu.
2:22 Ukucikideka ke kwakhe niyakwazi: ukuba wathi, njengomntwana kuyise, wakhonza kunye nam kuzo iindaba ezilungileyo.
2:23 Lowo ke ngoko ndithembe ukumthuma kwaoko, xa ndithe ndayiqonda imicimbi engam.
2:24 Ke ndikholose ngeNkosi, ukuba nam ngokwam ndoza kamsinya.
2:25 Kodwa ke ndibe kuyafuneka ukuba ndinithumele uEpafrodito, umzalwana wam osebenza nam, umphumi-mkhosi nam, umthunywa wenu ke, umlungiseleli wam kwiintswelo zam;
2:26 ekubeni ke ebenilangazelela nina nonke, edandatheka, ngenxa enokuba nevayo ukuba wayesifa.
2:27 Kuba okunene wayesifa, ephantse ukufa. Ke uThixo wamenzela inceba; akenzela yena yedwa, wenzela nam lo, ukuze ndingabi buhlungu, ndibuhlungu kade.
2:28 Kukhona ngoko ndimthuma ngokukhawuleza, ukuze nithi nakumbona nibuye nivuye, kuthi nokwam ukuba buhlungu kudambe.
2:29 Mamkeleni ke ngokwaseNkosini, ninovuyo lonke; nibabeke abo banjalo;
2:30 ngokuba, ngenxa yomsebenzi kaKristu, wada waphantsa ukufa, ebenza isichenge ubomi bakhe, ukuze enzelelele ukusilela kwenu ekundilungiseleleni.
3:1 Elokugqiba, bazalwana bam, vuyani niseNkosini. Ukunibhalela kwaezo zinto akunqenekile okunene kum, ke nina kuyaninqabisa.
3:2 Zilumkeleni izinja, balumkeleni abasebenzi beento ezimbi, balumkeleni aborhunulo.
3:3 Kuba abolwaluko sithi, thina bakhonza uThixo ngomoya, siqhayise ngoKristu Yesu, singakholosi ngenyama;
3:4 nakuba mna ndibe ndingakholosayo ngenyama; ukuba kukho bani uba unokukholosa ngenyama, bendingaba ngakumbi mna:
3:5 ndalukayo ngomhla wesibhozo, ndingowenzala kaSirayeli, ndingowesizwe sikaBhenjamin, umHebhere wamaHebhere, ngokomthetho ndingumFarisi,
3:6 ngokwenzondelelo ndilitshutshisa ibandla, ngokobulungisa obo basemthethweni ndingongenakusoleka.
3:7 Ndisuke, zona ezo zinto zabe ziyinzuzo kum, zona ezo ndazibalela ekuthini ziyinkxwaleko ngenxa kaKristu.
3:8 Ewe, okunene, ndisuka izinto zonke ndizibalele ekuthini ziyinkxwaleko, ngenxa yokongama kokumazi uKristu Yesu iNkosi yam; endithe ngenxa yakhe ndonakalelwa zezi zinto zonke, ndizibalela ekuthini ziyinkunkuma, ukuze ndimzuze uKristu,
3:9 ndifunyanwe ndikuye, ndingenabo obam ubulungisa, obo basemthethweni; ndinobo bungokukholwa kuKristu, ubulungisa ke obuphuma kuThixo ngalo ukholo;
3:10 ukuba ndimazi, kwanamandla ovuko lwakhe, nokuba ndibe nobudlelane naye ngeentlungu zakhe, ndifaniswe noko kufa kwakhe;
3:11 ukuba ndingade ndifikelele ekuvukeni kwabafileyo.
3:12 Kungekuko ukuthi sendamkele, nokuthi sendigqibelele; ke ndiphuthuma ukuba ndingakuganga na nokukuganga oko, ndathi nam ndagangelwa khona nguye uKristu Yesu.
3:13 Bazalwana, mna andizibaleli ekuthini ndigangile; ke ndenza nto-nye: ndithi, ndizilibala izinto ezisemva, ndisolulela kweziphambili,
3:14 ndiphuthume ngokoxunele umvuzo wobizo lwaphezulu lukaThixo kuKristu Yesu.
3:15 Ngoko masithi, ngangoko singako thina bagqibeleleyo, sicinge oko; kanjalo ukuba nicinga into ngokukumbi, uThixo wonityhilela naleyo.
3:16 Noko ke, apho sifikelele khona, masihambe ngamgca mnye, masicinge nto-nye.
3:17 Yibani ngabaxelisa mna, bazalwana, nixunele kubo abahamba ngokunjalo, njengokuba ninomfuziselo, thina aba ke.
3:18 Kuba baninzi abahambayo, endathetha futhi kuni ngabo, ngoku ke ndithetha ndilila nokulila, ndisithi, bazizo iintshaba zomnqamlezo kaKristu;
3:19 abasiphelo siyintshabalalo, abaThixo usisisu sabo, abaluzuko lulihlazo labo, abanyamekela izinto zomhlaba.
3:20 Kuba thina ikowethu lisemazulwini, apho kananjalo silinde khona kwauMsindisi, iNkosi uYesu Kristu;
3:21 eya kuwenza kumila kumbi umzimba wokuthobeka kwethu, ukuze wona wenziwe ufane nawo umzimba wozuko lwakhe, ngokokusebenza kwalowo unako ukuzithobela phantsi kwakhe zonke izinto.
4:1 Ngoko ke, bazalwana bam abaziintanda, balangazelelwayo, luvuyo lwam, sithsaba sam, yimani ngokunjalo eNkosini, zintanda.
4:2 UWodiya ndiyamyala, noSintike ndiyamyala, ukuba bacinge nto-nye beseNkosini.
4:3 Ndiyakucela nawe, sinxulumana senyaniso, bambisana nabo bafazi bazama nam ezindabeni ezilungileyo, kwanoKlemente, nabanye abasebenzisi bam, abamagama asencwadini yobomi.
4:4 Vuyani eNkosini amaxesha onke; ndiyaphinda ndithi, Vuyani.
4:5 Ukuthantamisa kwenu makwazeke kubantu bonke. INkosi ikufuphi.
4:6 Ningaxhaleli nto; mazithi iingcelo zenu ezintweni zonke, ngako ukuthandaza nokukhunga, ndawonye nokubulela, zaziswe kuye uThixo.
4:7 Lwaye uxolo lukaThixo, olugqithisele kuko konke ukuqonda, luya kuzigcina iintliziyo zenu neengqiqo zenu kuKristu Yesu.
4:8 Elokugqiba, bazalwana, ndithi, iinto zonke eziyinene, iinto zonke ezindilekileyo, iinto zonke ezibubulungisa, iinto zonke ezinyulu, iinto zonke ezithandekayo, iinto zonke eziludumo lulungileyo, ukuba kukho sidima, ukuba kukho ndumiso, zithelekeleleni ezo zinto.
4:9 Kwa-ezo zinto nazifundayo, nazamkela, naziva, nazibona kum, yenzani zona ezo; waye uThixo woxolo eya kuba nani.
4:10 Ke kaloku ndaye ndivuya eNkosini kakhulu, ukuba ngoku kokugqibela kude kwathi ukukunyamekela kwenu okwam, kwabuya kwatyatyamba: enaye nikunyamekele okunene, koko ke naniswele ithuba.
4:11 Kungekuko ukuba ndithetha ngokuswela; kuba mna ndafunda ukuthi entlalweni endikuyo ndanele.
4:12 Ndiyazana nobuhlwempu, ndiyazana nobutyebi; kuko konke, nasezintweni zonke, ndiqhelanisiwe nokuhlutha kwanokulamba, nokutyeba kwanokuswela.
4:13 Ndinokuzenza izinto zonke, ndikulowo undomelezayo, uKristu.
4:14 Noko ke natyapha ukuba nobudlelane nam ngembandezelo.
4:15 Nani ke baseFilipi, niyazi ukuba, ekuqalekeni kweendaba ezilungileyo ezi, xenikweni ndaphumayo kwelaseMakedoni, akubangakho nalinye ibandla eladlelana nam, ngokusingisele emcimbini wokunikela nowokwamkela, yaba nini nedwa.
4:16 Ngokuba, naseTesalonika, kwaba kanye nakabini nithumela, nindinceda ekusweleni kwam.
4:17 Ingekuko ukuba ndibe ndifuna ukuphiwa; ikukuba ndibe ndifuna isiqhamo esandela emcimbini wenu.
4:18 Ke ndinezinto zonke nje, ndityebile, ndihluthi, ndizamkele nje kuEpafrodito izinto ezavela kuni: ivumba elimnandi, umbingelelo owamkelekileyo, okholekileyo kakuhle kuye uThixo.
4:19 Ke uThixo wam wokwenzelelela konke ukuswela kwenu ngokobutyebi bakhe, ngokozuko olukuKristu Yesu.
4:20 Kuye ke uThixo, uBawo wethu, malubekho uzuko, kuse emaphakadeni asemaphakadeni. Amen.
4:21 Bulisani bonke abangcwele abakuKristu Yesu. Bayanibulisa abazalwana abanam.
4:22 Bayanibulisa bonke abangcwele, ngokukodwa ke aba bendlu kaKesare.
4:23 Ubabalo lweNkosi yethu uYesu Kristu malube nani nonke. Amen.


text:
Chapter 14
1 Phuthumani uthando olo, nibe kodwa nizizondelela izipho ezizezoMoya, ngokukodwa ke ukuba niprofete.
2 Kuba lowo uthetha ngalulwimi lumbi akathethi bantwini, uthetha kuThixo; kuba akukho namnye umvayo, kodwa ke ngomoya uthetha iimfihlelo.
3 Ke yena oprofetayo uthetha ebantwini ulwakheko, noyalo, nokhuzo.
4 Lowo uthetha ngalulwimi lumbi uzakha yena; ke lowo uprofetayo wakha ibandla.
5 Ndiyathanda ke ukuba nithethe ngalwimi zimbi nonke, noko ke ndithanda ngokukodwa ukuba niprofete. Kuba yena oprofetayo mkhulu kunalowo uthetha ngalwimi zimbi, xa lo angayicacisiyo intetho, ukuze ibandla libe nokwakheka.
6 Kunjalonje ke, bazalwana, ukuba ndithe ndeza kuni, ndithetha ngalwimi zimbi, bendiya kuninceda ntoni na, xa ndingathanga ndithethe kuni ndinesityhilelo, ndinokwazi, ndinesiprofeto, ndinemfundiso?
7 Khona kwizinto ezihlokomayo ezingenamphefumlo, ezinjengembande, nohadi, ukuba azithanga zahlule ukuhlokoma kwazo, bekungathiwani na ukwaziwa oko kubethwayo ngembande, noko kubethwayo ngohadi?
8 Kuba kanjalo, xa ixilongo lithe lalila ngezwi elingaqondakaliyo, ngubani na owoyixhobela imfazwe?
9 Ngokunjalo nani, ukuba anithanga nithethe ngalo ulwimi intetho eqondeka kakuhle, yothiwani na ukwaziwa into enithetha yona? Kuba noba nithethela emoyeni.
10 Nokuba zingaba sezingakanani na ukuba zininzi kwazo iintlobo zeentetho ehlabathini, akukho nalunye kuzo olungenanto luthetha yona.
11 Ukuba ngoko andithanga ndiyazi intsingiselo yentetho, ndoba ngumbharbhari kothethayo, nothethayo woba ngumbharbhari kum.
12 Ngokunjalo nani, ekubeni kaloku nizondelela izipho ezizezoMoya, zifuneleni ukuba nibe nazo ngokugqithiseleyo, ukuze lakheke ibandla.
13 Ngenxa yoko ndithi, othethayo ngalwimi zimbi, makathandazele ukuba icace intetho yakhe.
14 Kuba xa ndithandaza ngalulwimi lumbi, umoya wam uyathandaza okunene wona, ke yona ingqiqo yam ayinasiqhamo.
15 Kuthini na ke ngoko? Ndiya kuthandaza ngomoya, ndithandaze nangengqiqo; ndiya kuvuma ngomoya, ndivume nangengqiqo.
16 Okanye, ukuba uthe wasikelela ngomoya wodwa, wothini na lowo uhleliyo endaweni yongenakwazi ukuthi, Amen, ekubuleleni kwakho, ekubeni kaloku into oyithethayo engayazi?
17 Kuba okunene wena uyatyapha ukubulela, kodwa onguwumbi akakheki.
18 Ndiyabulela kuThixo wam, kuba ndithetha ngalwimi zimbi ngaphezu kwenu nonke;
19 kodwa ke ebandleni ndithanda ukuthetha amazwi abe mahlanu ngayo ingqiqo yam, ukuze ndibafundise nabanye, kunokuba ndithethe amazwi angamawaka alishumi, ngalulwimi lumbi.
20 Bazalwana, musani ukuba ngabantwana engqondweni; ebubini yibani ziintsana, engqondweni ke yibani ngabantu abakhulu.
21 Emthethweni kubhaliwe kwathiwa, Ndiya kuthetha kwaba bantu ngalwimi zimbi nangamlomo wumbi; noko ndiya kwenjenjalo, abayi kundiva, itsho iNkosi.
22 Ngoko ke iilwimi ezi zikho ukuba zibe ngumqondiso kwabo bangakholwayo, kungekubo abakholwayo: ke sona isiprofeto asisesabangakholwayo, sesabakholwayo.
23 Ukuba ngoko lithe lahlangana ndawonye ibandla liphela, bathetha bonke ngalwimi zimbi, kwaza kwangena abangenakwazi, nokuba ngabangakholwayo, abasayi kuthi na, niyageza?
24 Ke ukuba bathi bonke baprofete, kuze ke kungene umntu ongakholwayo, nokuba ngongenakwazi, uyohlwaywa ngabo bonke, adane; uyaphicothwa ngabo bonke;
25 zize ngokunjalo izinto ezifihlakeleyo zentliziyo yakhe zibonakalaliswe; wothi ngokunjalo, esiwa ngobuso, amnqule uThixo, exela ukuba uThixo uphakathi kwenu okwenyaniso.
26 Kuthini na ke ngoko, bazalwana? Xa sukuba nihlangene, uthi elowo kuni abe nengoma, abe nemfundiso, abe nalulwimi lumbi, abe nesityhilelo, abe nokuchaza intetho. Mazithi zonke izinto zenzelwe ukuba lakheke ibandla.
27 Kanjalo ukuba umntu uthetha ngalulwimi lumbi, makuthethe babini, mhlawumbi bathathu, bangegqithi, kube ngokulandelelana, aze omnye acacise intetho.
28 Ke xa kungekho mchazi-ntetho, makathi cwaka ebandleni; makathethe kuye ngokwakhe nakuThixo.
29 Abaprofeti ke, makuthethe babini, mhlawumbi bathathu, abanye bacalule.
30 Ukuba ke kuthe watyhilelwa into omnye ehleli khona, owokuqala makathi cwaka.
31 Kuba ninako ukuprofeta ngabanye nonke, ukuze bafunde bonke, bavuselelwe bonke.
32 Kanjalo oomoya babaprofeti bayabalulamela abaprofeti;
33 kuba uThixo akangowesiphithiphithi, ngowoxolo; njengokuba kunjalo kuwo onke amabandla abangcwele.
34 Abafazi benu mabathi tu emabandleni; kuba abavunyelwa bona ukuba bathethe. Kuthiwa mabalulame, njengokuba usitsho nomthetho.
35 Ukuba ke banga bangaqonda into, mabayibuze ekhaya kwawabo amadoda; kuba lihlazo kubafazi ukuthetha ebandleni.
36 Kanene ilizwi likaThixo laphuma livela kuni na? lafika kuni nedwa, kusini na?
37 Ukuba umntu uba ungumprofeti, nokuba uba ungowoMoya, makazazi kakuhle izinto endinibhalela zona, ukuba yimithetho yeNkosi.
38 Ke ukuba umntu akazi, makangazi.
39 Ngoko ke, bazalwana, kuzondeleleni ukuprofeta, ningakwaleli ukuthetha ngalwimi zimbi.
40 Zonke izinto mazenziwe ngokubekekileyo, nangolungelelwano.


text:
Iibhothi zimelela malunga neepesenti ezingama-55 zazo zonke izithuthi zewebhu. Kuthetha ukuba ininzi yendlela yakho ye-intanethi ivela kwi-internet bots kunabantu. I-bot kuyinto yesicelo sesofthiwe esinoxanduva lokusebenza ngokuzenzekelayo kwidijithali. I-bots ngokuvamile yenza imisebenzi ephindaphindayo ngesivinini esiphezulu kwaye ayithandeki ngabantu. Banoxanduva lwemisebenzi emincinci esivame ukuyithatha, kubandakanywa ukutshekisha kweenjini zokutshekisha, ukubeka esweni kwezempilo, ukulinganisa i-speed, ii-API zamandla kunye nokufumana umxholo wewebhu. Iibhotshi zisetyenziselwa ukuzenzekelayo ukuphicothwa kwezokhuseleko kwaye uhlalutye amasayithi akho ukuze ufumane ubunzima, ulungise ngokukhawuleza.
Ukuhlola ukuhluka phakathi kweeBob ezilungileyo nezimbi:
I-bots ingahlula kwiindidi ezimbini ezahlukeneyo, i-bots efanelekileyo kunye neendawo ezimbi. I-Bot botshelela iindawo zakho kwaye uncedise iinjinjini zokukhangela amakhaya ahlukeneyo ewebhu. Ngokomzekelo, i-Googlebot iyakhupha amaninzi kwiwebhusayithi kwiziphumo zeGoogle kwaye inceda ukufumana iphepha elitsha lewebhu kwi-intanethi. Isebenzisa i-algorithms ukuvavanya iiblogi okanye iiwebhsayithi kufuneka zikhawulwe, zingaphi ukukhahlela kufuneka zenziwe, kwaye zingaphi iiphetshana zikhohliweyo kude kube ngoku. Iintonga ezimbi zijongene nokwenza imisebenzi enobungozi, kubandakanywa ukukrwela i-website, ukuphawula ugaxekile , kunye nokuhlaselwa kweDDoS. Bamele ngaphezulu kweepesenti ezingama-30 zonke izithuthi kwi-intanethi..Abahlaseli bafeza i-bots ezimbi kwaye benza imisebenzi eyahlukileyo. Bahlaziya izigidi kwiibhiliyoni zamaphepha ewebhu kwaye bajolise ekutshitshweni okanye ukukrazula ngokungekho mthethweni. Baphinde badle i-bandwidth kwaye baqhubeke bejonge iiplagi kunye nesofthiwe engasetyenziselwa ukungena kwiiwebhusayithi kunye neenkcukacha zolwazi.
Yintoni eyingozi?
Ngokuqhelekileyo, ii-injini zokukhangela zijonga umxholo okhutshwe njengomxholo wokuphinda. Inobungozi kwiindawo zakho ze-injini yokukhangela kunye nezikrabhu ziya kuthatha iifayile zakho ze-RSS ukufikelela nokuphinda ushicilele umxholo wakho. Bafumana imali eninzi ngale ndlela. Ngelishwa, iinjongo zokukhangela azizange zisebenzise nayiphi na indlela yokulahla i-bots ezimbi. Kuthetha ukuba umxholo wakho upopashwe kwaye uyadluliswa rhoqo, indawo yakho yesayithi ibonakaliswe kwiiveki ezimbalwa. Iinjini zokukhangela ziphosa ii-sites eziqukethe umxholo wokubhaliweyo, kwaye abanakukwazi ukuba yiyiphi i-website eyapapasha kuqala isiqulatho somxholo.
Ayikho yonke into eyenza i-web ishicilelo
Simele sivume ukuba ukutshiza akuhlali kubangele kwaye kuyingozi. Ku luncedo kubanikazi bewebhu xa befuna ukusasaza idatha kubantu abaninzi ngangokunokwenzeka. Ngokomzekelo, iisayithi zikaRhulumente kunye neendawo zokuhamba zibonelela ngolwazi oluncedo luluntu jikelele. Olu hlobo lwedatha lufumaneka kwi-APIs, kwaye abaqashi baqeshe ukuqokelela le datha. Akunjalo, kuyingozi kwiwebhusayithi yakho. Ngona xa uhlawula oku kumxholo, akuyi kubonakalisa idumela lakho kwi-intanethi.
Omnye umzekelo wokutshatyalaliswa okwenene kunye nokusemthethweni kwiindawo zokuhlaziya ezifana neendawo zokubhuka kwehotele, amasayithi okukhatyathwa kweetikiti kunye neentengiso zeendaba. I-bots ezijongene nokusabalalisa umxholo wamaphepha ewebhu zifumana idatha nge-APIs kwaye ziyikhuphe ngokwemiyalelo yakho. Zijolise ukuqhuba i-traffic kunye nokukhipha ulwazi kwi-webmasters kunye nabaprogram.


text:
Chapter 3
1 Zizo ke ezi iintlanga awaziyekayo uYehova, ukuze awalinge ngazo amaSirayeli, lawo angazazanga iimfazwe zonke zakwaKanan;
2 ukuze kodwa azazi izizukulwana zoonyana bakaSirayeli ngokuzifundisa imfazwe, zona ezo zanga phambili zazingazazi:
3 izikhulu zozihlanu zamaFilisti, namaKanan onke, namaTsidon, namaHivi ahleli ezintabeni zeLebhanon, ethabathela ezintabeni zeBhahali-hermon, ese ekuyeni eHamati.
4 Abo ke babengabokulinga amaSirayeli, ukuze kwazeke ukuba oyiphulaphula na imithetho kaYehova, awayiwisela ooyise ngesandla sikaMoses.
5 Bahlala ke oonyana bakaSirayeli phakathi kwamaKanan, namaHeti, nama-Amori, namaPerizi, namaHivi, namaYebhusi.
6 Bazizeka iintombi zawo zaba ngabafazi babo, bendisa iintombi zabo koonyana bawo, bakhonza oothixo bawo.
7 Oonyana bakaSirayeli benza ububi emehlweni kaYehova, bamlibala uYehova uThixo wabo, bakhonza ooBhahali nooAshera.
8 Wavutha ke umsindo kaYehova kumaSirayeli, wathengisa ngawo, wawanikela esandleni sikaKushan-rishatayim, ukumkani wakwa-Aram phakathi kweMilambo; bamkhonza ke oonyana bakaSirayeli uKushan-rishatayim iminyaka esibhozo.
9 Bakhala oonyana bakaSirayeli kuYehova; wabavelisela uYehova oonyana bakaSirayeli umsindisi owabasindisayo, onguOteniyeli, unyana kaKenazi, umninawa kaKalebhi.
10 Wafikelwa nguMoya kaYehova, wawalawula amaSirayeli, waphuma waya kulwa. UYehova wamnikela esandleni sakhe uKushan-rishatayim, ukumkani wakwa-Aram; isandla sakhe saba namandla phezu koKushan-rishatayim.
11 Lazola ke ilizwe iminyaka emashumi mane. Wafa uOteniyeli unyana kaKenazi.
12 Ke kaloku oonyana bakaSirayeli baphinda benza ububi emehlweni kaYehova; uYehova wamomeleza uEglon ukumkani wakwaMowabhi, ukuba awachase amaSirayeli, ngenxa yokuba enze ububi emehlweni kaYehova.
13 Wabahlanganisela kuye oonyana baka-Amon nama-Amaleki, waya wawabulala amaSirayeli, wawuhlutha uMzi wamaSundu.
14 Oonyana bakaSirayeli bamkhonza uEglon, ukumkani wakwaMowabhi, iminyaka elishumi elinesibhozo.
15 Bakhala oonyana bakaSirayeli kuYehova; wabavelisela umsindisi onguEhude, unyana kaGera, umBhenjamin, umfo olinxele. Bathumela oonyana bakaSirayeli ngesandla sakhe umnikelo kuEglon, ukumkani wakwaMowabhi.
16 UEhude wazenzela ikrele elintlangothi mbini, liyikubhite ubude balo, walinxiba phantsi kwengubo yakhe ethangeni lakhe lokunene.
17 Wawusondeza umnikelo kuEglon ukumkani wamaMowabhi: ke uEglon ebengumfo onengxeba.
18 Kwathi, akugqiba ukuwusondeza umnikelo, wabandulula abantu ababewuthwele umnikelo lowo.
19 Wabuya yena emifanekisweni eqingqiweyo eseGiligali, wathi, Ndinelizwi lasentsithelweni nawe, kumkani. Wathi, Yithini tu. Baphuma bemka kuye bonke ababemi ngakuye.
20 Weza uEhude kuye, ehleli egumbini eliphezulu elinempepho, elibe lilelakhe yedwa. Wathi uEhude, Ndinelizwi likaThixo eliza kuwe; wesuka esihlalweni.
21 UEhude wasolula isandla sakhe sokhohlo, walithabatha ikrele ethangeni lakhe lokunene, walifaka esiswini sakhe.
22 Watsho sangena nesiphatho, salandela intsimbi; inqatha layivingcela intsimbi, ngokuba akalirholanga ikrele esiswini sakhe; laphuma phakathi kweempundu.
23 Waphuma uEhude waya evarandeni, wazivala iingcango zegumbi elo liphezulu, wamvalela, wazitshixa.
24 Ephumile ke yena, bangena abakhonzi, babona iingcango zegumbi eliphezulu zivaliwe; bathi, Fanel’ ukuba ugubungela iinyawo zakhe egumbini lempepho.
25 Baphongoma bada baneentloni; nanko kungavuli mntu ezingcangweni zegumbi eliphezulu; bathabatha isitshixo, bavula: nantsi inkosi yabo iwe phantsi ifile.
26 UEhude wasaba, besazilazila bona; wagqitha emifanekisweni eqingqiweyo, wasaba, waya eSehira.
27 Kwathi, ukufika kwakhe, wavuthela ngesigodlo ekweleentaba lakwaEfrayim; behla naye oonyana bakaSirayeli kweleentaba, ephambi kwabo yena.
28 Wathi kubo, Ndilandeleni, ngokuba uYehova uzinikele iintshaba zenu, amaMowabhi, esandleni senu. Bamlandela ke, bawavingca amazibuko aseYordan angakwaMowabhi, abavuma ukuba kuwele mntu.
29 Babulala amaMowabhi ngelo xesha, amadoda angathi angamawaka alishumi, onke etyebile, onke engamadoda anobukroti; akwasinda nanye indoda.
30 Athotywa ke amaMowabhi loo mini aba phantsi kwesandla samaSirayeli; lazola ilizwe iminyaka emashumi asibhozo.
31 Emveni kwakhe yaba nguShamgare, unyana ka-Anati, owabulala kumaFilisti amadoda angamakhulu amathandathu ngoviko lweenkomo, wawasindisa naye amaSirayeli.


text:
Ngenxa zonke badwelisi benkqubo yethu soze bokumisa ngokubonelela software top-isikhundla, amasebe Marketing kunye Service Customer sokuhlala kwebala olusondeleyo nabathengi bethu abathandekayo, Wondershare unikelwe ukukhonza abasebenzisi-50 000 000+ ikhona iminyaka eli-13 edlulileyo. Wondersharers bene kwaye kuzilibala izithembiso ugcine ukunceda abathengi banandiphe ubomi ezimangalisayo digital.
Wondershare izibophelele ukukhusela zakho eziyimfihlo. Zonke iinkcukacha zakho zobuqu ibhalwe ngokufihlisa kunye nobuchwepheshe obuphambili akhuselwe na ukusetyenziswa ngolunya.
Wondershare software ye phones / amacwecwe ofunda kuphela ulwazi kwifowuni yakho ogcwalisa imisebenzi ebonelelwe software. iinkcukacha zakho aziyi zigcinwe software okanye naluphi na uhlobo yelifu.
Web: website Wondershare esemthethweni nezikhuseli iinkonzo zokhuseleko ezifana Qualys 'SSL LABS yaye baqinisekisa ukuba Sidibana eyona migangatho iphezulu.
Software: software Wondershare sikhuselekile-100%, kunye akukho zintsholongwane okanye malware; abaqinisekiswe uninzi software anti-virus ezifana McAfee, Norton, AVG, njl
Enoba usebenzisa software Wondershare ukulawula, ukutshintshwa, okanye alulame idatha app kwifowuni yakho / tablets, niphumle isoftwe waqinisekisa Wondershare uzisa akukho umonakalo data app ezikhoyo kwifowuni / tablet.
Sazisa bonke abathengi bethu kwaye uzimisele ukunikezela inkonzo ebalaseleyo abathengi. siqonde indlela ekubaluleke ngayo ukuba sinikele ingqalelo epheleleyo izimvo namaxhala akho. Njengoko umxumi wethu, wena kuqala ethu.
Zama phambi kokuba uthenge nge trial free - nkqu nasemva ukuthenga kwakho, wena lusabonelelwa zethu imali emini-7 emva siqinisekiso .
Njengoko umxumi wethu, unelungelo ukonwabela kuhlaziyo simahla ubomi, nto leyo ethetha ukuthenga iimveliso Wondershare ufumana ingabi nguwe wedwa oko uguqulelo oludlulileyo, kodwa zonke uhlaziyo elizayo simahla.
Nanini na kufuneka ufake software, ungasoloko download uguqulelo oludala evela kwigosa website Wondershare.


text:
Ukuba unamava okuthengisa iimveliso kwi-Amazon, kufuneka wazi ukuba yinkqubo echitha ixesha efuna imizamo ebalulekileyo kunye nokuphucula rhoqo. Awukwazi ukulawula zonke iinkalo zoshishino ngokwakho, ngokukodwa xa usebenzisa i-Amazon njengomthombo wokuthengisa owongezelelweyo. Ngethamsanqa, unokufumana ezininzi zeengcali ze-Amazon ezithengisa izixhobo eziza kwenza ubomi bakho bube lula. Ukusebenzisa kwabo, uya kuba nexesha elingakumbi ekuphuhliseni ishishini lakho kwaye ukhawuleze inkqubo yokubeka esweni i-metrics yamashishini.
Esi sithuba esifutshane sinikezelwe ngendlela ongayiphucula ngayo ishishini lakho usebenzisa ii-Amazon zokuthengisa izixhobo. Ngoko, makhe sijonge ngakumbi ezi zixhobo. Apha ndibaphulaphula oko bakhonzayo, kungekhona ukuba ngaba ndiyincoma njani.
I-Jungle Scout
I-Jungle Scout iyi-software eyenziwa ngokuzenzekelayo eyenza ukukunceda ukuba uthole iimveliso onokuzuza kusuka. Kunengqiqo ukusebenzisa le sixhobo kwiklasi yokuqala yokuphucula ukulungiselela ukulungiselela ukulungiswa komsebenzi njengoko kunokunciphisa ixesha lokuqikelela kwaye kupheliswe yonke ingozi yokuqalisa.
Kukho iindlela ezimbini ongasebenzisa ngayo i-Jungle Scout app. Iyokuqala iyisicelo sewebhu. Iyakwenza ukwazi ukufumana iimveliso zeemarike ezithengisayo kunye nemveliso enenzuzo kuyo yonke ikhathalogu ye-Amazon. Uhlelo lokusebenza lwe-Jungle Scout lunikeza ithuba lokucoca yonke i-database ngexabiso, ukuthengisa, kunye necandelo ukuze ufumane i-inventory efanelekileyo kakhulu. Ukongezelela, usebenzisa le sixhobo, unako ukulandelela izikhundla zesikhundla somqhubi kunye nexabiso. Ukusebenzisa esi sixhobo njengokongezwa kwe-Chrome, unokufumana ulwazi lweemveliso kwangoko naluphi na iphepha njengoko uphephaza. Kuya kukunika ixabiso lemveliso nganye, isikhundla sesikhundla, isibalo sokuhlaziya kunye nokunye okuthelekiswayo kwemveliso.
I-AMZ Tracker yinto ekhethekileyo yocwaningo lwemiveliso yama-Amazon abathengisi. Inceda ekukhuliseni izikhundla ngoncedo lokukhuthazwa, ukulungiswa kwezinga lokuguqulwa komgangatho kunye nokuhlalutya komncintiswano.
Nangona kunjalo, inzuzo eyinqobo le software ingakunika ngophando lwegama elingundoqo. Ngokwenkcazelo yewebsite yenkampani, i-AMZ Tracker yayinguye yokuqala yegama le-Amazon igama elikhe laveliswa. Kuthetha ukuba unedatha enkulu yeemfuno ze-Amazon kunye nokwanelisa iimfuno zakho zokulungiselela. Ukusebenzisa esi sixhobo, unokubona indlela amagama angundoqo aphathelene nemigangatho yemveliso yakho kwiziphumo zophando ze-Amazon.
Ngokutsho kweqhinga elikhuselayo le-AMZ Tracker, unokufumana izibhengezo zokuhlaziywa kakubi ngalunye ixesha abathengi bakho behamba ngaphantsi kwama-5. Ikunika ithuba lokuphendula ngokukhawuleza ukuxazulula iingxaki zabo kwaye ubacele ukuba baphakamise ukulinganiswa. Enye incedo e-AMZ Tracker isebenzi isilumkiso. Le nkonzo inikeza izilumpa naziphi na ezinye abathengisi bazame ukuhlambala uluhlu lwakho. Unokuzibuyisela ngaphambi kokuqokelela idatha ebalulekileyo kwimveliso yakho.
Ngoko ke, esi sixhobo singaphezu kwebalawuli nje kuphela njengoko kukunika ingqiqo indlela yokwenza ngcono uluhlu lwemveliso yakho, ukuphucula umgangatho wakho wemveliso, uze uvele kwi-Amazon Thenga ibhokisi.


text:
Chapter 8
1 Yenjenje ukundibonisa iNkosi uYehova: Nantso ingobozi ineziqhamo zasehlotyeni.
2 Yathi kum, Ubona ntoni na, Amosi? Ndathi, Ingobozi, ineziqhamo zasehlotyeni. Wathi uYehova kum, Isiphelo sibafikele abantu bam amaSirayeli; andiyi kubuya ndiphinde ndidlule kubo.
3 Ziya kuba kukubhomboloza iingoma zetempile ngaloo mini; itsho iNkosi uYehova. Zininzi izidumbu; uziqungquluzisile ezindaweni zonke; thwize!
4 Yivani oku, nina bawazondayo amahlwempu, ukuba nibaphelise abaziintsizana belizwe, nisithi,
5 Kuya kugqitha nini na ukuthwasa kwenyanga, sithengise ngengqolowa? Iya kugqitha nini na isabatha, sivule izisele zengqolowa, ukuze sinciphise iefa, sikhulise ishekele, sigqwethe isikali, sibe sesokukhohlisa?
6 ukuze sizithenge izisweli ngesilivere, namahlwempu ngeembadada ezimbini, sithengise ngomdlungu wengqolowa?
7 Ulifungile uYehova iqhayiya likaYakobi, esithi, Inyaniso, andiyi kuzilibala naphakade izenzo zabo zonke.
8 Aliyi kugungqa na ngenxa yoku ilizwe, benze isijwili bonke abemiyo kulo? aliyi kunyuka na lonke liphela njengoMnayile, lisuke amadlu, liwuthe njengoMnayile waseYiputa?
9 Kothi ngaloo mini, itsho iNkosi uYehova, ndilitshonise ilanga emini enkulu, ndenze ubumnyama ehlabathini ngemini elisileyo.
10 Ndiya kuyijika imithendeleko yenu ibe sisijwili, neengoma zenu zonke zibe sisimbonono; ndinxibe ezimnyama zokuzila ezinqeni zonke; ndichebe zonke iintloko, ndikwenze konke oko, kube njengesijwili esenzelwa umntwana okuphela kwamzeleyo, nokuphela kwako kube njengomhla okrakra.
11 Yabonani, kuza imihla, itsho iNkosi uYehova, endiya kuthumela ukulamba kulo ilizwe, kungabi kuko ukulambela isonka, kungabi kuko ukunxanela amanzi; kube kukulambela ukuva amazwi kaYehova.
12 Baya kubhadula bethabathela kolunye ulwandle, base kolunye ulwandle; bethabathela entla, base empumalanga; betyhutyha, befuna ilizwi likaYehova, bangalifumani.
13 Ngaloo mini uya kuwa isiduli umthinjana omhle nomlisela, linxano.
14 Bona abo bafunga ityala lakwaSamari; bathi, Ehleli nje uThixo wakho, Dan; bathi, Ihleli nje indlela yaseBher-shebha: bona baya kuwa, bangabi savuka.


text:
Ukuqhuba uphando olusisiseko lwegama eliphambili lubaluleke ngokubalulekayo kwiintengiso zakho zee-Amazon, njengoko kukusingatha isicwangciso esifanelekileyo kwi-Injini ye-Injini yokuSebenza. Ngokungaqinisekanga, wonke umthengisi ophumelelayo we-ecommerce kufuneka abe neyona nto ebonakalayo ye-Amazon keyword finder tools ukudibanisa kunye iqhinga lokuthengisa ngokwenene. Ukuxhomekeka kuphela kwi-data yangempela yabantu kunye nokusebenza ngokukhawuleza ukulungiselela amaphepha akho emveliso ukuze kuphuculwe ukukhangela kwi-intanethi - nantsi eyenza ukuthengiswa kwempahla ye-intanethi nganye. Ngaloo ndlela, ngezantsi ndiya kuluhlula ezinye zezona zinto zihamba phambili ze-Amazon kunye negama lophando - ukuba uhlale uhlaziywa kwaye uqhubeke uqhuba isinyathelo esinye phambi kwabaqhubi bakho abasondeleyo.
- I-AmzSuite - yi-software ye-keyword ye-finder eyona nto inokukunceda kakhulu ukwazi konke malunga nemveliso ethengiswa kakhulu Abathengisi abaPhambili, iimpawu eziphakamileyo eziphezulu, kunye nokukhishwa okutsha okutsha. I-AmzSuite inezinto ezingama-67 zamaqela angama-67 (ama-Amazon UK kunye nama-Amazon ase-Amazon) kwaye iya kulungelelanisa ibhizinisi elikhulu le-ecommerce, kunye neengcali eziqeqeshwe kakuhle kwi-SEO. Ewe, kunikezelwa ukuba banenhlanhla ukukwazi ukwenza ezininzi kwi sixhobo ezinamandla ezinjalo.
- I-Kparser - enye ithuluzi lokufumana igama elingundoqo le-Amazon, ngeli xesha ngendlela eyiyo. Into yokuba i-Kparser inokuxhasa abadayisi bokuthumela umgca wokuhambisa umgama kunye negama eliphambili eliphambili kunye neengcebiso zebakala eziphambili zelona. Ukuqokelela idatha echanekileyo kunye neefayile eziphuculweyo, olu khetho lukhethi olukhethekileyo lwabo bathengisi abasenokuba nezinto ezininzi zokwenza. Ndiyithetha into ekhethekileyo ye-Kparser yinkqubo elula yokuchofoza ukulawula, ukuhlunga, nokuhlenga iziphumo zakho ezinokuthi zigqitywe ngokukhawuleza malunga nesivinini sokukhanya.
- I-MerchantWords - yintsimbi yesithathu yokufumana i-keyword ye-keyword, ngaphandle kweetyenziswe ngabaphathi abathengisa phezulu iiplani zeecommerce. Isixhobo seMarchantWords sinesiseko esikhulu seenkcukacha ezingaphezulu kwezigidi ezili-170 ze-Amazon ezikhethiweyo ezisetyenziswa ngabathengi bokwenene ekuthengeni kwansuku zonke. Phakathi kwamanye amanqanaba anamandla alo mncedisi we-intanethi, ndingathanda ukugqamisa ukuba kuya kuba sisisombululo esifanelekileyo ngokukodwa kubantu abanamava angaphantsi okanye nabathengisi bokuthumela umgangatho wokuthutha - akukho zakhono ezinamandla kwi-SEO efunekayo ukwenza ezininzi uphando lwegama elingundoqo kunye nokusetyenziswa ngokuchanekileyo kwoluhlu lwemveliso lokubulala.
- I-Keyword Tool Dominator - iza njengeyokugqibela ekhethiweyo igama elikhethiweyo ukuba libalwe namhlanje. Abantu bathi igama leso sixhobo lithetha ngokwalo - njengoko kunabasebenzisi abangama-15 abemi abaxhomekeke kwi-database yegama elingundoqo ukuze bathuthukise ukuthengisa kwabo, baze bafikelele phezulu nakwezinye indawo, umzekelo kunye nesiteshi somntu kwiGoogle. Ngoko ke, ukuba ufuna ulwazi oluchanileyo kuphela, ngoko kufuneka ufumane i-Keyword Tool Dominator yakho ye-stop-shop-jonga nje i-akhawunti yayo eyisisiseko mahhala, kwaye ujonge ukujoyina uluntu ngeenguqu ezipheleleyo ze-fat efumanekayo kwinto engama-dollar angama-50 .


text:
Ngokuqhelekileyo kuthatha ixesha elide kunye nokusebenza ukuze ubone ukuba iimpawu zokuqala ze-SEO zihambisa iziphumo zokuqala. Indlela yokudala ukukhula okunamandla? Kufuneka ufumane isicwangciso sakho sokumisela ukucinga ngezinye izicwangciso zokwenza izibheno zombini nabaphulaphuli bokukhangela.Ngoko kutheni ungazami ezinye izicwangciso ze-SEO zokuthengisa ividiyo? Kubonakala ngathi inhlanganisela epheleleyo ukujongana nabathengi abangakumbi xa begcina nokuphuhlisa abalandeli bakho okanye abafundi bakho, akunjalo? Nangona kunjalo, ndiyakholwa le nkcazo elandelayo malunga nokusebenzisa i-SEO kunye nokuthengiswa kwevidiyo kuya kuba luncedo ekuqwalaseleni ngokufanelekileyo.
ukushiya kude emva kwemizamo ehlangeneyo yeBing kunye ne-Yahoo. Ingaba ithetha ntoni? Akukho nto, ngaphandle kokuba abantu bathanda ukubukela iividiyo. Ngoko, kutheni akufanele kube yinto ecacileyo yokungena emakhasini akho ewebhu kunye nomxholo onobomi okanye onokuzonwabisa? Akunjalo nje ngamava omsebenzisi onempilo, kodwa ukuguqulwa okukhulu. Ngokutsho koqikelelo olutshanje lwenzululwazi, ukusingatha umkhankaso ofanele we-imeyile, oxhaswa nge-SEO yokuthengisa ividiyo kunokunyusa abaphulaphuli bakho abanokuza ngokubhalisa nge-imeyile ngama-51%. Abantu bathi ukufaka iphepha lakho lokumisa ngevidiyo ebonakalayo libonakala liphinde lithembise, libe ne-2-fold increase in conversion. Njengoko sele kuthethwe ngaso, injongo ephambili ye-Injini Yokwenziwa kweeNjini yokuSebenza ngokwayo ukuqhubeka nokupompa ukuguqulwa okukhulu, ngelixa ufumana umgangatho okhokelayo. Yingakho ndiziva ndikhululekile ukufaka isicelo, ubuncinane iindlela zokuqala zokuthengisa i-SEO kwiminyaka emibili kakade, kwaye ngokuqinisekileyo awuzisoli nakanjani.
Yenza ubukho obunzulu kwi-inthanethi
Phakathi kweenjongo ezibalulekileyo zexesha elide ze-SEO kugcina nokwenza amandla egunyaziso lakho negama lakho, kunye nokuqonda kwamakhasimende akho Internet. Ngale ndlela, ukujongana ne-SEO yokuthengisa i-video kunokunceda ukuqinisa izikhundla zakho zangoku. Ukuba nomxholo omkhulu wevidiyo okhangelekileyo kubathengi abatyebileyo kuthetha ukuba iwebhusayithi yakho iba yinkokheli kwi-niche yakho yemarike, inika ulwazi oluthe luncedo kwaye luhlale lufanelekileyo, kunye nokuphendula imibuzo edla ngokubanzi yabasebenzisi. Zonke eziya kuguqula iindwendwe zakho ngezinye iinkcukacha zibe ngabalandeli abazinikeleyo, kungekhona ukuthetha abathengi bangempela.
Abanikazi bezoshishino balwa niches okanye abantu abajoliswe kuyo, ngoko ke ukubheja ngokufana kakhulu, kungekhona ukuthetha amagama athile kunye namagama abalulekileyo. Kodwa ngoku iimpembelelo ezandayo zequlatho yevidiyo yenza ukuba kuboniswe phezulu kwi-SERPs, ukulandelana ngesandla kunye nesicatshulwa sokuqala. Yingakho ungalokothi uphelelwe eli thuba elihle kakhulu ukubetha ngokukhawuleza abachasi bakho, ubuncinci abo bafumana ngaphandle kokuthengisa kwe-SEO yevidiyo. Hlala uhlawule ixesha kunye nemizamo yevidiyo ekhethekileyo neyigugu, kungekhona kweso sikhundla seblogi okanye kwi-infographic oya kuzisa kule veki, umzekelo.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
18 Ngoko yahlanganiswa ndawonye yonke indibano yoonyana bakaSirayeli eShilo,+ yaye bamisa intente yokuhlangana apho,+ njengoko ilizwe laloyisiwe phambi kwabo.+
2 Kodwa babekho ababesasele phakathi koonyana bakaSirayeli abo ilifa labo babengekalahluli, abangaba, izizwe ezisixhenxe.
3 Ngoko uYoshuwa wathi koonyana bakaSirayeli: “Kuya kude kube nini na nisonqena ukungena nilithabathe ilizwe+ aninike lona uYehova uTHIXO wookhokho benu?+
4 Nikelani ngamadoda amathathu kwisizwe ngasinye ndize ndiwathume, ukuze asuke ahambahambe elizweni aze alicande ngokwamafa abo, aze eze kum.+
5 Yaye amele alahlule phakathi kwawo libe zizabelo ezisixhenxe.+ UYuda uya kuqhubeka emi kummandla wakhe ngasemzantsi,+ yaye indlu kaYosefu iya kuqhubeka imi kumda wayo ngasemntla.+
6 Ke nina, niya kulicanda ilizwe libe zizabelo ezisixhenxe, yaye nimele nizizise apha kum, kwaye ndimele ndinenzele amaqashiso+ phambi koYehova uThixo wethu.
7 Kuba abaLevi abanasabelo phakathi kwenu,+ ngenxa yokuba ububingeleli bukaYehova lilifa labo;+ yaye uGadi noRubhen+ nesiqingatha sesizwe sikaManase+ balithabathile ilifa labo ngaphesheya kweYordan ukuya ngasempuma, elo uMoses umkhonzi kaYehova abanike lona.”+
8 Ngoko amadoda asuka ukuze ahambe, yaye uYoshuwa wabayalela+ abo babehamba besiya kucanda ilizwe, esithi: “Yiyani nize nihambahambe elizweni nilicande nize nibuyele kum, apha kulapho endiya kuthi ndinenzele amaqashiso+ phambi koYehova eShilo.”+
9 Ngoko amadoda ahamba alityhutyha ilizwe aza alicanda+ ngokwezixeko zalo laba zizabelo ezisixhenxe, encwadini. Emva koko eza kuYoshuwa enkampini eShilo,
10 yaye uYoshuwa wabenzela amaqashiso eShilo phambi koYehova.+ Ngaloo ndlela uYoshuwa wabahlulela ilizwe oonyana bakaSirayeli ngokwezabelo zabo.+
11 Kwaza kwaphuma iqashiso+ lesizwe soonyana bakaBhenjamin+ ngokweentsapho zabo, yaye umda weqashiso labo waphuma phakathi koonyana bakaYuda+ noonyana bakaYosefu.+
12 Yaye umda wabo waba kwimbombo engasemntla ukusuka eYordan, kwaye umda wenyuka waya kwithambeka laseYeriko+ ngasemntla waza wenyuka entabeni ngasentshona, yaye isiphelo sawo saba sentlango yaseBhete-aven.+
13 Yaye umda wawela ukusuka apho waya eLuzi,+ kwithambeka elingasemzantsi laseLuzi, oko kukuthi, iBheteli;+ yaye umda wehla waya eAtaroti-adare+ entabeni engasemzantsi, yaseBhete-horon+ eseMzantsi.
14 Yaye umda wamiswa wajikeleza kwicala elingasentshona ukuya ngasemzantsi ukusuka entabeni ejongene neBhete-horon ukuya ngasemzantsi; kwaye isiphelo sawo saba seKiriyati-bhahali, oko kukuthi, iKiriyati-yarim,+ isixeko soonyana bakaYuda. Eli licala elingasentshona.
15 Yaye icala elingasemzantsi lalingasesiphelweni seKiriyati-yarim, kwaye umda waphuma ngasentshona waza waya ngakumthombo wamanzi aseNefetowa.+
16 Umda wehla waya kwisiphelo sentaba ejongene nentlambo yonyana kaHinom,+ ekwintili yamaRefa+ ngasemntla, kwaye wehla waya kwintlambo kaHinom, kwithambeka lamaYebhusi+ ngasemzantsi, waza wehla waya e-En-rogele.+
17 Kwaye wamiswa ngasemntla waza waphuma waya e-En-shemeshe waphuma waya eGeliloti, engaphambi kokunyuka kweAdumim;+ yaye wehla waya kwilitye+ likaBhohan+ unyana kaRubhen.
18 Yaye wedlula waya kwithambeka elingasemntla ngaphambi kweArabha waza wehlela eArabha.
19 Yaye umda wedlulela kwithambeka elingasemntla laseBhete-hogela,+ yaye isiphelo sawo (umda) saba kwitheku elingasemntla loLwandle lweTyuwa+ ngasemzantsi ekupheleni kweYordan. Lo yayingumda ongasemzantsi.
20 Yaye iYordan yaba ngumda walo kwicala elingasempuma. Eli yayililifa loonyana bakaBhenjamin ngokweentsapho zabo, ngokwemida yalo macala onke.
21 Yaye izixeko zesizwe soonyana bakaBhenjamin ngokweentsapho zabo zaba yiYeriko+ neBhete-hogela ne-Emeki-ketsitse,
22 neBhete-arabha+ neTsemarayim neBheteli,+
23 neAvi nePara neOfra,+
24 neKefar-amoni neOfeni neGebha;+ izixeko ezilishumi elinesibini nemizi yazo.
25 IGibheyon+ neRama neBheheroti,
26 neMizpe+ neKefira+ neMotsa,
27 neRekem neIrpeli neTarala,
28 neTselaha,+ iHa-elefe neYebhusi, oko kukuthi, iYerusalem,+ iGibheya+ neKiriyati; izixeko ezilishumi elinesine nemizi yazo.
Eli yayililifa loonyana bakaBhenjamin ngokweentsapho zabo.+
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
Yoshuwa 18
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Chapter 21
1 Ngawo la amasiko oya kuwabeka phambi kwabo:
2 Xa uthe wazuza ikhoboka elingumHebhere, lokhonza iminyaka ibe mithandathu; lithi kowesixhenxe liphume likhululekile, lingahlawulelwanga.
3 Ukuba lithe leza lodwa, lophuma lodwa; ukuba belithe leza liyindoda enomfazi, umkalo wophuma nalo.
4 Ukuba ke inkosi yalo ithe yalizekela umfazi, walizalela oonyana, nokuba ziintombi: umfazi lowo nabantwana balo boba ngabenkosi yalo, liphume lona lodwa.
5 Ukuba lithe eli khoboka, Ndiyayithanda inkosi yam, nomkam, nabantwana bam, andiyi kuphuma ndikhululekile:
6 inkosi yalo leyo yolisondeza kuThixo, ilisondeze elucangweni, nokuba kusemgubasini, ilithumbuse indlebe ngenyatyhowa inkosi yalo, liyikhonze ngonaphakade.
7 Xa ke umntu athe wathengisa ngentombi yakhe, yaba likhobokazana, mayingaphumi ngokokuphuma kwamakhoboka lawo.
8 Ke ukuba ithe ayayikholisa inkosi yayo, ebizimisele yona, yoyivumela ukuba ikhululwe ngentlawulelo; ke ayiyi kuba nagunya lakuthengisa ngayo kubantu bolunye uhlanga, ukuba iyitshinizele.
9 Ukuba ithe yayimisela unyana wayo, yothi iyenze ngokwesiko leentombi zonke.
10 Ukuba ithe yamzekela omnye umfazi, mayingakunciphisi ukudla kwayo, nezambatho zayo, nokubalelwa kwayo.
11 Ukuba ayithanga izenze ezo zinto zontathu, mayiphume ingahlawulelwanga mali.
12 Othe wabetha umntu wafa, naye wobulawa afe.
13 Ke lowo ubengenanzondo, yanguThixo omqubisanise nesandla sakhe, ndokumisela indawo aya kusabela kuyo.
14 Xa ke umntu athe wagabadela ngakummelwane wakhe, wambulala ngobuqhophololo: uze umsuse nasesibingelelweni sam, afe.
15 Othe wabetha uyise, nokuba ngunina, wobulawa afe.
16 Othe weba umntu, nokuba uthengise ngaye, nokuba ufunyenwe esandleni sakhe, wobulawa afe.
17 Othe watshabhisa uyise, nokuba ngunina, wobulawa afe.
18 Xa athe abambana amadoda, yaza enye yambetha ummelwane wakhe ngelitye, nokuba kungengqindi, akafa, wesuka walala ngendlu:
19 ukuba uthe wavuka, wahamba phandle esimelela: mayingabi natyala leyo yambethayo, kodwa yomnika indleko yexesha lakhe, imphilise aphile.
20 Xa athe umntu wabetha isicaka sakhe, nokuba sisicakakazi sakhe ngentonga, safa ngesandla sakhe: sophindezelwa ngenene.
21 Kodwa ukuba sithe sahlala, asafa, usuku nokuba ziintsuku: makungaphindezelwa; kuba siyimali yakhe.
22 Xa athe amadoda abambana ngezihlwitha, agila umfazi emithi, waphuma isisu, akwenzakala nto noko: makahlawuliswe ngenene umfo lowo, njengoko iya kubeka phezu kwakhe indoda yaloo mfazi, arhole ngokwelizwi labahluli.
23 Ukuba uthe wenzakala, uze urhole umphefumlo ngomphefumlo,
24 iliso ngeliso, izinyo ngezinyo, isandla ngesandla, unyawo ngonyawo,
25 ukutshiswa ngokutshiswa, inxeba ngenxeba, umvumbo ngomvumbo.
26 Xa athe umntu wasibetha esweni isicaka sakhe, nokuba uthe wasibetha esweni isicakakazi sakhe, latyhaphaka: makasindulule sikhululekile ngenxa yeliso laso.
27 Ukuba uthe wakhumla izinyo lesicaka sakhe, nokuba lelesicakakazi sakhe: makasindulule sikhululekile ngenxa yezinyo laso.
28 Ke xa inkomo ithe yahlaba indoda, nokuba yinkazana, yafa: loo nkomo mayigityiselwe ngamatye, ingadliwa inyama yayo; umnininkomo woba msulwa.
29 Ke ukuba inkomo leyo ibihlaba kakade, waza waziswa umniniyo, akayigcina noko, yaza yabulala indoda, nokuba yinkazana: mayigityiselwe ngamatye inkomo leyo, kananjalo nomniniyo makabulawe.
30 Ukuba uthe wamiselwa intlawulo yokuzicamagushela, makayirhole akhulule umphefumlo wakhe, ngako konke akumiselweyo.
31 Nokuba ihlabe unyana, nokuba ihlabe intombi, makwenziwe kuye ngelo siko.
32 Ukuba inkomo yakhe ithe yahlaba isicaka, nokuba sisicakakazi, makarholele inkosi yaso iishekele zesilivere ezimashumi mathathu, inkomo yona igityiselwe ngamatye.
33 Xa umntu athe wavula umhadi, naxa umntu athe wemba umhadi, akawuvingca, kweyela inkomo, nokuba liesile, kuwo:
34 umninimhadi woyimisela, ambuyisele umniniyo ngemali, leyo ifileyo ibe yeyakhe.
35 Xa ithe inkomo yomntu yahlaba inkomo yommelwane wakhe, yafa, mabathengise ngenkomo leyo iphilileyo, bayahlule imali yayo; kananjalo mabayahlule leyo ifileyo.
36 Ukuba kwakusazeka ukuba inkomo leyo ibihlaba kakade, akayigcina umniniyo: makayimisele inkomo ngenkomo, leyo ifileyo ibe yeyakhe.


text:
Chapter 92
1 Umhobe; ingoma, ngemini yesabatha. Kulungile ukubulela kuYehova, Nokulibethela uhadi igama lakho, Wena usenyangweni;
2 Ukuyixela kwakusasa inceba yakho, Nokunyanisa kwakho ebusuku,
3 Ngoweentambo ezilishumi nangomrhubhe, Ngokulubetha uhadi ngofefe.
4 Ngokuba uyandivuyisa, Yehova, ngomsebenzi wakho, Ngezenzo zezandla zakho ndinokumemelela.
5 Azizikhulu izenzo zakho, Yehova! Zinzulu kakhulu iingcinga zakho.
6 Isityhakala asinakwazi; Isinyabi asikuqondi oko.
7 Ekudubuleni kongendawo njengomfuno, Ekutyatyambeni kwabasebenzi bonke bobutshinga, Kukuze batshabalale ngonaphakade.
8 Ke wena, Yehova, ungophezulu ngonaphakade.
9 Ngokuba uyabona, iintshaba zakho, Yehova, Ngokuba uyabona, iintshaba zakho ziva kutshabalala; Baya kuchithwa-chithwa bonke abasebenzi bobutshinga.
10 Uyaluphakamisa uphondo lwam njengolwenqu; Ndigalelwe ioli entsha.
11 Iliso lam liyababonela abandilalelayo, Indlebe yam iyabeva abasukela phezulu kum benobubi.
12 Amalungisa aya kudubula njengesundu, Aya kukhula njengomsedare weLebhanon.
13 Etyelwe nje endlwini kaYehova, Aya kutyatyamba ezintendelezweni zoThixo wethu.
14 Aya kuhluma eselenezimvi, Aya kuba etyebile, eluhlaza;
15 Ukuze axele ukuba uthe tye uYehova, Uliwa lam, kungekho bugqwetha kuye.


text:
Chapter 2
1 Ndathi mna entliziyweni yam, Khawuze khe ndikulinge ngovuyo, ubone okulungileyo. Yabona, kwanaloo nto ingamampunge.
2 Ndathi kohlekayo, Uyageza; nakovuyayo, Wenza ntoni na lo?
3 Ndasingasinga entliziyweni yam ukuba nditsale inyama yam ngewayini, ekubeni intliziyo yam iziqhuba ngobulumko: ukuba ndazane nobuyatha, ndide ndibone ukuba yiyiphi na into ebalungeleyo oonyana babantu, ukuze bayenze phantsi kwezulu, ngemihla embalwa yobomi babo.
4 Ndazenzela imisebenzi emikhulu, ndazakhela izindlu: ndazityalela izidiliya,
5 ndazenzela amasimi nemiyezo, ndatyala kuyo imithi eneziqhamo zonke;
6 ndazenzela amachibi amanzi okunyela ihlathi elihluma imithi;
7 ndathenga amakhoboka namakhobokazana, ndaba nawo nazalelwe endlwini yam. Kananjalo imfuyo yeenkomo neyempahla emfutshane yaba ninzi kum, ngaphezu kwabo bonke ababengaphambi kwam eYerusalem.
8 Ndaziqwebela nesilivere, negolide, nezinto eziziinqobo zookumkani ngookumkani, nezamazwe ngamazwe; ndazenzela iimvumi neemvumikazi, neziyolo zoonyana babantu, inkosikazi namakhosikazi.
9 Ndaba mkhulu ke, ndanda ngaphezu kwabo bonke ababeseYerusalem ngaphambi kwam; bathi nobulumko bam bandinceda.
10 Andiwabandezanga into yonke ayibizayo amehlo am; andiyivimbanga intliziyo yam namnye umvuyo; ngokuba intliziyo yam yayivuya emigudwini yam yonke, saba sesi ke isabelo sam emigudwini yam yonke.
11 Ndabheka mna ezenzweni zam zonke, ezazenzayo izandla zam, nasemigudwini yam endaphuka yiyo ukuyenza; ndayibona ukuba yonke loo nto ingamampunge nokusukelana nomoya; akukho lungelo phantsi kwelanga.
12 Ndazijika mna, ndakhangela ubulumko, nobugeza, nobuyatha: ngokuba ngumntu oyini na, lowo uya kuza emva kokumkani? lo ubeselenziwe kade?
13 Ndabona ukuba ubulumko buyabugqitha ubuyatha, njengokuba ukukhanya kubugqitha ubumnyama.
14 Isilumko, amehlo aso asentlokweni yaso; ke sona isinyabi sihamba emnyameni. Ndaqonda ke mna ukuba bonke bephela bahlelwa sihlo sinye.
15 Ndathi mna entliziyweni yam, Njengoko sihlelwa kuko isinyabi, ndiya kuhlelwa kuko nam lo: ibiyini na ke ukuba ndisidlule mna ngokulumka? Ndathi entliziyweni yam, Kwanaloo nto ingamampunge.
16 Ngokuba isilumko kunye nesinyabi asinakukhunjulwa kungunaphakade, ekubeni kusiza iimini ezoba sezilityelwe zonke ezo nto. Kutheni na, ukuba zife izilumko kunye nezinyabi?
17 Ndabuthiya ke ubomi; ngokuba mibi kum imisebenzi eyenzeka phantsi kwelanga; ngokuba yonke loo nto ingamampunge, nokusukelana nomoya.
18 Ndayithiya yonke imigudu yam, endaphuka yiyo phantsi kwelanga, ekubeni ndiya kuyishiya nomntu oya kubakho emva kwam.
19 Waziwa ngubani na, ukuba woba sisilumko, nokuba woba sisiyatha, kusini na? Ukanti uya kugunyazela emigudwini yam yonke endaphuka yiyo, endalumkayo kuyo phantsi kwelanga; kwanaloo nto ingamampunge.
20 Ndajika ke mna, ndayincamisisa intliziyo yam ngemigudu yonke endaphuka yiyo phantsi kwelanga.
21 Ngokuba kubakho umntu omigudu yakhe inobulumko, inokwazi, inempumelelo; ukanti uya kuyinika umntu ongenzanga migudu, ibe sisabelo sakhe; kwanaloo nto ingamampunge nobubi obukhulu.
22 Ngokuba umntu uba nantoni na ngemigudu yakhe yonke, nangenzondelelo yentliziyo yakhe, aphuka yiyo yena phantsi kwelanga?
23 Ngokuba imihla yakhe yonke inomvandedwa, nasekuzameni kwakhe ukhathazekile, nasebusuku ayiphumli intliziyo yakhe; kwanaloo nto ingamampunge.
24 Akukho nto ilungileyo ebantwini kunokuba badle, basele, bawubonise umphefumlo wabo okulungileyo emigudwini yabo. Kwanaloo nto ndiyibonile, ukuba ivela esandleni sikaThixo.
25 Ngokuba ngubani na ongadlayo, ngubani na ongavayo ubumnandi, engenaye?
26 Ngokuba umntu olungileyo phambi kwakhe umnika ubulumko nokwazi novuyo; ke yena umoni umnika umzamo wokuhlanganisa nokuqweba, ukuze loo nto ayinike olungileyo phambi koThixo. Kwanaloo nto ingamampunge nokusukelana nomoya.


text:
Chapter 16
1 Ke kaloku, ngokubuthwa kwemali yokusiza abangcwele, njengokuba ndawamiselayo amabandla kaThixo akwelaseGalati, yenzani ngokunjalo nani.
2 Ngolokuqala usuku, iiveki ngeeveki, elowo kuni makabeke ekhaya, eqweba, into asukuba esikelelwe ngayo; ukuze kungathi, ndakuba ndifikile, kwandule ukubuthwa imali.
3 Ke ndakuba ndifikile, enisukuba nibacikidile nakholwa ngabo, ndobathuma bona benencwadi, base isipho senu esi eYerusalem.
4 Ke ukuba kuthe kwabonakala ukuba nam ndiye, bohamba kunye nam.
5 Ndiya kuza ke kuni, xa ndithe ndacanda kwelaseMakedoni, kuba ndiya kwanela ukucanda nje kwelaseMakedoni.
6 Ke kuni mhlawumbi ndingathi ndihlale ndidlulise nobusika, ukuze nina nindiphelekelele apho ndisukuba ndisiya khona.
7 Kuba andithandi ukuba ndinibone ngoku ndidlulayo; kodwa ndithemba ukuba ndokha ndihlale kuni ixesha elithile, ukuba iNkosi ithe yavuma.
8 Ndiya kuhlala ke e-Efese kude kubekho ipentekoste;
9 kuba ndivulelwe umnyango omkhulu onamandla, bebaninzi nabachasi.
10 Ke kaloku, ukuba uTimoti uthe wafika, ize nikhangele ukuba angabi nakoyika phakathi kwenu; kuba uyawusebenza umsebenzi weNkosi, kwanjengam,
11 Ize kungabikho bani ngoko umenza into engento. Mphelekeleleni ke nixolile, ukuze eze kum; kuba ndimlindile kunye nabazalwana.
12 Ke kaloku, ngaye nApolo umzalwana, ndamvuselela kakhulu, ukuba eze kuni kunye nabazalwana. Kuye akubangakho kanye ukuthanda ukuza okwakalokunje; woza ke, xa athe wanethuba elilungileyo.
13 Phaphani, elukholweni; yibani ngamadoda; yomelelani.
14 Zonke izinto zenu mazenziwe ninothando.
15 Ke kaloku ndiyanivuselela, bazalwana (niyayazi indlu kaStefana, ukuba iyintlahlela yelaseAkaya, nokuba bazimisele ukulungiselela abangcwele),
16 ukuze nani nibalulamele abanjalo, nabo bonke abasebenzisana nathi emsebenzini, nababulalekayo.
17 Ndiyavuya ke ngokufika kukaStefana noFortunato noAkayiko; ngokuba bakwenzelelele bona ukungabikho kwenu;
18 kuba bawuphumzile umoya wam nowenu. Bazini kakuhle ngoko abanjalo.
19 Ayanibulisa amabandla kaThixo akwelaseAsiya. Bayanibulisa kunene eNkosini uAkwila noPrisila, kunye nebandla elisendlwini yabo.
20 Bayanibulisa abazalwana bonke. Bulisanani ngolwango olungcwele.
21 Umbuliso ungesam isandla, mna Pawulos.
22 Ukuba ubani akayithandi iNkosi uYesu Kristu, makasingelwe phantsi. INkosi iyeza.
23 Ubabalo lweNkosi uYesu Kristu malube nani.
24 Uthando lwam malube nani nonke bakuKristu Yesu. Amen.


text:
Yazi Indlela Yokuthetha
“Ndiye ndafunda ukuphulaphula ngenyameko. Oko ndikwenza nokuba sele ndidinwe kangakanani na.”—UMIRANDA, EMZANTSI AFRIKA.
Ingxaki.
UCristina uthi: “Ndizabalazela ukuba ndingabi kunye nje nentombi yam, kodwa ndibe nayo nangengqondo neemvakalelo enoba zingaphi na izinto ekufuneka ndizenze yaye ndidiniwe.”
Amacebiso.
Vula ithuba lokuthetha ngokukhululekileyo. UElizabeth onabantwana abahlanu uthi: “Ngenxa yomzekelo endiwumiselayo, kubalula ebantwaneni bam ukuthetha nam. Ndikhuthaza ukuba nabo bathethisane, bangaze balale bequmbelene. Bayazi ukuba andiyifuni into ‘yokungathethisani’—kubekho ongafuni kuthetha nomnye.”
Musa ukungabahoyi abantwana bakho. ULyanne uthi: “Xa unyana wam wayesemncinane, wayeloqa gqitha kangangokuba ndandikhetha ukumvula nje. Wathi akuba kwishumi elivisayo wayeka ukuncokola nam, ndaqonda ukuba ndenze impazamo. Kwafuneka ndisebenze nzima ukuze aphinde athethe nam. Ndachazela omnye umdala osebandleni ngale ngxaki. Wandikhuthaza ukuba ndingangxami, ndithi chu ngcembe ndizame ukuncokola nonyana wam. Ndakwenza oko, ibe kwasebenza.”
Yiba nomonde. INtshumayeli 3:7 ithi: “Kukho ixesha lokuthi cwaka nexesha lokuthetha.” UDulce, umama wabantwana abathathu uthi: “Xa abantwana bam babengafuni ukuthetha, ndandibaqinisekisa ukuba iingcango zivuliwe nani na xa sebelungele ukuthetha.” Kunokuba ubanyanzele ukuba bathethe, yiba nomonde. Yiloo nto kanye ekhuthazwa yiBhayibhile. “Iingcamango zomntu zinjengamanzi kwiqula elinzulu, kodwa umntu onokuqonda unokuwatsala anyuke.”—IMizekeliso 20:5, ngokweGood News Translation.
‘Khawuleza ukuva, ucothe ukuthetha.’ (Yakobi 1:19) ULizaan, ekuthethwe ngaye kwinqaku elandulela eli, uthi: “Ndafunda ukuzibamba ndingangxami ukuthetha xa abantwana bam bendixelela ingxaki abanayo. Ndafunda nokuba ndingangxami ndicebise, kodwa ndizole xa kukho izinto ezicaphukisayo.” ULeasa, umama wamakhwenkwe amabini uthi: “Bendisoloko ndinengxaki yokuphulaphula. Maxa wambi ndandizithatha lula iingxaki zoonyana bam, kodwa kwanyanzeleka ndifunde ukuba nolwazelelelo.”
“Amazwi enu makasoloko ekholekile.” (Kolose 4:6) ULyanne uthi: “Ukuze ndingathinteli unxibelelwano, ndenza umgudu wokuhlala ndizolile, kwanaxa kuvela ingxaki enzulu.”
Ukuba akwenzi nzame zokuba uhlale uzolile, ungagqajukelwa ngumsindo uze ukhuphe amazwi ongawacinganga, nto leyo enokuyenza mandundu imeko! (Efese 4:31) Ngokomzekelo, ukushawuta umntwana kunokumenz’ ayeke ukuthetha, ibe iqalile ke inkathazo. UHeidi, onentombazana ekwishumi elivisayo uthi: “Umntwana ufana neqokobhe likanokrwece. Xa uthetha naye ngobubele nothando, uza kukhululeka. Ukuba uyamshawuta okanye umenza azive kungekho yakhe, uye avale luphele tu unxibelelwano. Ekubeni ndifuna ukuhlala ndikukhumbula oku, ndibeke umfanekiso weqokobhe elivulileyo likanokrwece kwifriji yethu.”
Bazi abantwana bakho. UYasmin, ekuthethwe ngaye ngaphambili uthi: “Oonyana bam ababini abafani. Omnye lincoko; kodwa omnye uthule. Kulo uthuleyo ndifunde ukuba ndimele ndimngene ngobuchule. Ndiye ndithethe naye xa kukho into esiyenzayo, njengaxa sidlala, okanye xa esathetha ngento ayithandayo. Ngoxa kusemnandi ndiye ndimbuze indlela avakalelwa ngayo.”
Kuthekani ukuba inkwenkwe iziva kunzima ukuthetha nonina ngemibandela ethile, kanye njengonyana kaMisao okwishumi elivisayo. Wayesithi: “Akuyiqondi le nto wena Mama.” Wacela uncedo kumzalwana oqolileyo onokuthenjwa ebandleni. UMisao uthi: “Lo mzalwana uye wangumzekelo kunyana wam kangangokuba ngoku sele ekhululeka.”
Musa ukubhidanisa indima yokuba ngumzali neyokuba ngumhlobo. UIwona umama wabantwana ababini uthi: “Ndaqala ukwenza impazamo yokumana ndizityand’ igila kwintwazana yam ekwishumi elivisayo. Oko ndakwenza nakuba ndandisazi ukuba kuphosakele, kwaza ke kwafuneka ndikulungise.” Nakuba ufuna ukuba ngumhlobo osenyongweni nomntwana wakho, mus’ ukulibala ukuba into oyiyo ungumzali, igunya kubo. Xa ubambe isidima uze ubonise ukuba uqolile yaye uzinzile, oko kwenza kube lula kubantwana bakho ukuba bakuhlonele baze bathobele umyalelo weBhayibhile othi: “Bantwana, bathobeleni abazali benu.”—Efese 6:1, 2.
‘Thanda abantwana bakho.’ (Tito 2:4) Abantwana bafun’ ukuthandwa kanye njengokuba befuna ukutya namanzi! Hlala ubaqinisekisa ukuba uyabathanda—ngamazwi nangezenzo! Oko kuya kubenza bazive bekhuselekile baze bakulungele ukuthetha nawe futhi bakuthobele.


text:
Isizathu Sokuba Simele Sibe Ngcwele
“Nimele nibe ngcwele.”—LEV. 11:45.
1. Incwadi yeLevitikus inokusinceda njani?
KWINCWADI yeLevitikus, igama elithi ubungcwele livela izihlandlo ezingaphezu kwezayo nayiphi na enye incwadi yeBhayibhile. Ekubeni olu phawu lufuneka kubo bonke abanquli bokwenene bakaYehova, ukuqonda iLevitikus kuya kusinceda ukuze nathi sibe ngcwele.
2. Ziziphi ezinye zezinto ezibalaseleyo kwiLevitikus?
2 Incwadi yeLevitikus, eyabhalwa ngumprofeti uMoses, iyinxalenye yaso “sonke iSibhalo” esiyingenelo ekufundiseni. (2 Tim. 3:16) Ngokomlinganiselo, igama likaYehova livela kalishumi kwisahluko ngasinye sale ncwadi. Ukuqonda iLevitikus kuya kusinceda siphephe nantoni na eya kubangela ukuba igama likaThixo ligculelwe. (Lev. 22:32) Ukuxhaphaka kwegama elithi “ndinguYehova” kule ncwadi kusenza sikhumbule ukuba simele sithobele uThixo. Kweli nqaku nakwelilandelayo, siza kungcamla kubuncwane obufumaneka kwiLevitikus, obuza kusinceda sibe ngcwele xa sinqula uThixo.
UBUNGCWELE BUYAFUNEKA
3, 4. Kwakufuzisela ntoni ukuhlanjwa kuka-Aron noonyana bakhe? (Jonga umfanekiso osekuqaleni.)
3 Funda iLevitikus 8:5, 6. UYehova wamisela uAron ukuba abe ngumbingeleli omkhulu wakwaSirayeli, kwaye oonyana bakhe babeza kuba ngababingeleli bolo hlanga. UAron ufuzisela uYesu Kristu kwaye oonyana bakhe bafuzisela abalandeli bakaYesu abathanjisiweyo. Kodwa ngaba ukuhlanjwa kuka-Aron kwakufuzisela ukuhlanjululwa kukaYesu? Akunjalo, kuba uYesu wayengenasono kwaye ‘engadyobhekanga,’ ngenxa yoko kwakungeyomfuneko ukuba ahlanjululwe. (Heb. 7:26; 9:14) Noko ke, ukucoceka kuka-Aron kusibonisa indlela uYesu awayecoceke nawayelilungisa ngayo. Ngoko kufuzisela ntoni ukuhlanjwa koonyana baka-Aron?
4 Ukuhlanjwa koonyana baka-Aron kwakufuzisela ukuhlanjululwa okwakuza kwenziwa kubabingeleli basezulwini. Ngaba ukubhaptizwa kwabathanjiswa kwakunento yokwenza noku kuhlanjululwa koonyana baka-Aron? Hayi, kaloku ubhaptizo aluzihlambi izono; kunoko lufuzisela ukuzahlulela ngokupheleleyo komntu kuYehova uThixo. Abathanjiswa bahlanjwa “ngelizwi,” kwaye loo nto ifuna ukuba bazisebenzise ngokupheleleyo iimfundiso zikaKristu kubomi babo. (Efe. 5:25-27) Ngaloo ndlela bangcwele kwaye bahlambulukile. Kodwa kuthekani ‘ngezinye izimvu’?—Yoh. 10:16.
5. Kutheni sisithi abezinye izimvu bahlanjululwa ngeLizwi likaThixo?
5 Oonyana baka-Aron babengafuziseli “isihlwele esikhulu” sezinye izimvu zikaYesu. (ISityhi. 7:9) Ngaba ke nazo ezinye izimvu zenziwa zibe ngcwele zize zihlanjululwe ngeLizwi likaThixo? Kunjalo kanye! Xa abo banethemba lokuphila emhlabeni befunda oko iBhayibhile ikutshoyo ngokubaluleka nangokusebenza kwegazi elaphalalayo likaYesu, bayawakholelwa la mazwi baze banikele “inkonzo engcwele kuye imini nobusuku.” (ISityhi. 7:13-15) Umphumo wokuhlanjululwa ngokuqhubekayo kwabathanjiswa nabezinye izimvu ubonakala ngokuthi ‘babe nehambo entle.’ (1 Pet. 2:12) Umele ukuba uvuya ngokwenene uYehova xa ebona ucoceko nomanyano lwabathanjiswa nabezinye izimvu, abaphulaphula baze balandele uMalusi wabo, uYesu!
6. Kutheni simele siman’ ukuzihlola?
6 Into yokuba ababingeleli bakwaSirayeli kwakufuneka bacoceke emzimbeni ithetha lukhulu kubantu bakaYehova bale mihla. Abantu esifunda nabo iBhayibhile badla ngokuphawula indlela ezicoceke ngayo iindawo esinqulela kuzo kunye nendlela esicoceke nesinxiba kakuhle ngayo. Kodwa ke, ukucoceka kwababingeleli kusinceda siqonde ukuba nabani na onyukela entabeni kaYehova umele abe ‘ngohlambulukileyo entliziyweni.’ (Funda iNdumiso 24:3, 4; Isa. 2:2, 3.) Xa sinikela inkonzo engcwele kuThixo simele sicoceke engqondweni, entliziyweni nasemzimbeni. Oku kufuna ukuba siman’ ukuzihlola, kwaye abanye kusenokufuneka benze utshintsho olukhulu ukuze babe ngcwele. (2 Kor. 13:5) Ngokomzekelo, umntu obhaptiziweyo obukela iphonografi ufanele azibuze lo mbuzo, ‘Ngaba ndingcwele xa ndisenza le nto?’ Emva koko umele acele uncedo ukuze ayeke lo mkhwa mbi.—Yak. 5:14.
XA NITHOBELA, NIBONISA UKUBA NINGCWELE
7. Nguwuphi umzekelo owamiselwa nguYesu ngokuvisisana neLevitikus 8:22-24?
7 Xa kwakuqaliswa ilungiselelo lababingeleli kwaSirayeli, kwaye kwaqatywa igazi lenkunzi yegusha kwindlebe yasekunene, kusithupha wesandla sasekunene nakubhontsi wonyawo lwasekunene kuMbingeleli Omkhulu uAron nakoonyana bakhe. (Funda iLevitikus 8:22-24.) Le ndlela elalisetyenziswa ngayo igazi yayibonisa ukuba ababingeleli babeza kuthobela ngokupheleleyo xa besenza imisebenzi yabo. Ngendlela efanayo, uMbingeleli Omkhulu uYesu wabamisela umzekelo ogqibeleleyo abathanjiswa nabezinye izimvu. Wayemamela xa uThixo ethetha. Izandla zakhe wayesenza ngazo ukuthanda kukaYehova, kwaye iinyawo zakhe azizange ziphambuke kwikhondo elingcwele.—Yoh. 4:31-34.
8. Yintoni emele yenziwe ngabo bonke abanquli bakaYehova?
8 AmaKristu athanjisiweyo kunye nezinye izimvu zikaYesu zimele zigcine ingqibelelo njengoMbingeleli Omkhulu wazo. Bonke abanquli bakaYehova bamele baluthobele ulwalathiso oluvela kwiLizwi likaThixo baze ngokwenjenjalo bakuphephe ukuwenza buhlungu umoya wakhe. (Efe. 4:30) Bamele ‘bazenzele umendo othe tye iinyawo zabo.’—Heb. 12:13.
9. Bathini abany’ abazalwana abathathu abebesebenzisana kakhulu namalungu eQumrhu Elilawulayo, kwaye amazwi abo anokukunceda njani uqhubeke ungcwele?
9 Khawuve la mazwi asuka entliziyweni avela kubazalwana abathathu abanethemba lokuphila emhlabeni, nabaye basebenzisana kakhulu namalungu eQumrhu Elilawulayo kangangamashumi eminyaka. Omnye wathi: “Nangona eli ibililungelo lenkonzo elikhethekileyo, ukusondelelana naba bazalwana kuye kwandenza ndabona ukuba, nangona bethanjiswe ngomoya, abafezekanga. Sekunjalo, kuyo yonke le minyaka ndiye ndazibekela usukelo lokuthobela abo bakhokelayo.” Omnye yena wathi: “Izibhalo ezinjengeyesi-2 kwabaseKorinte 10:5, ezithetha ‘ngokuthobela uKristu,’ ziye zandinceda ndathobela ndaza ndasebenzisana nabo bakhokelayo. Ndiye ndathobela ngokusuka entliziyweni.” Ukanti owokugqibela wathi: “Ukuthanda izinto ezithandwa nguYehova nokuthiya azithiyileyo, kunye nokusoloko ulandela ukhokelo lwakhe noko kumkholisayo, kuthetha ukuthobela intlangano yakhe kunye nabantu abasebenzisayo ukuze aphumeze injongo yakhe emhlabeni.” Lo mzalwana wayefumanise ukuba uNathan Knorr, owaba lilungu leQumrhu Elilawulayo, wayeye wazamkela lula iingongoma ezazivele kwinqaku leMboniselo ka-1925 elithi “Ukuzalwa Kohlanga,” nangona zaziye zaphikiswa ngabathile. Ukuthobela kwakhe kwamchukumisa ngokwenene lo mzalwana. Ukucamngca ngamazwi ala madoda mathathu acatshulweyo kunokukunceda uthobele uze ube ngcwele.
UKUWUTHOBELA NGOKUPHELELEYO UMTHETHO KATHIXO NGEGAZI
10. Kubaluleke kangakanani ukuba sithobele umthetho kaThixo ngegazi?
10 Funda iLevitikus 17:10. UYehova wayalela amaSirayeli ukuba ‘angatyi naluphi na uhlobo lwegazi.’ Ukukhwebuka kwigazi—enoba lelesilwanyana okanye lelomntu—kuyafuneka nakumaKristu. (IZe. 15:28, 29) Kulisikizi kwaukuyicinga nje into ‘yokuchaswa’ nguThixo nokususwa kwibandla lakhe. Siyamthanda kwaye sifuna ukumthobela. Kwanaxa sijongene nokufa, sizimisele ukuba singahexiswa kukucengwa nakukunyanzelwa ngabantu abangamaziyo uYehova nabangenaxesha lakumthobela. Ewe kona, siyilindele into yokuba siza kwenziwa intlekisa ngenxa yokuba sizikhwebula kwigazi, kodwa ke sikhetha ukuthobela uThixo. (Yude 17, 18) Simele siwujonge njani lo mba ukuze senze “isigqibo esiqinileyo” sokungalidli igazi okanye sokungavumi ukutofelwa igazi?—Dut. 12:23.
11. Kutheni sisithi uMhla Wocamagusho waminyaka le wawungesosithethe nje esingenamsebenzi?
11 Ukusetyenziswa kwegazi lesilwanyana ngumbingeleli omkhulu wakwaSirayeli ngoMhla Wocamagusho waminyaka le kusinceda siqonde indlela uThixo alijonga ngayo igazi. Igazi laligcinelwa injongo ekhethekileyo. Loo njongo yayikukucamagushela izono zabo babefuna ukuxolelwa nguYehova. Igazi lenkunzi yenkomo nelebhokhwe kwakufuneka litshizwe phambi kwesigubungelo setyeya yomnqophiso. (Lev. 16:14, 15, 19) Oku kwakuhlahl’ indlela yokuba uYehova axolele izono zamaSirayeli. Ukongezelela koko, uYehova wayalela ukuba xa umntu eye wabulala isilwanyana ukuze asitye, kwakufuneka aphalaze igazi laso aze aligubungele ngomhlaba, “kuba umphefumlo wenyama usegazini.” (Lev. 17:11-14) Ngaba yayisisithethe nje esingenamsebenzi esi? Akunjalo. Ukusetyenziswa kwegazi ngoMhla Wocamagusho, kunye nomyalelo wokuba igazi liphalazwe emhlabeni, kuhambisana nomyalelo wangaphambili ophathelele igazi uYehova awayewunike uNowa nenzala yakhe. (Gen. 9:3-6) UYehova uThixo wayekwalela ukudliwa kwegazi. Ithetha ntoni loo nto kumaKristu?
12. Incwadi kaPawulos eyayisiya kumaKristu angamaHebhere yathi lidibana njani igazi nokuxolelwa kwezono?
12 Xa umpostile uPawulos wabhalela amaKristu angamaHebhere ewachazela ngamandla okuhlambulula asegazini, wacacisa wathi: “Phantse zonke izinto zihlanjululwa ngegazi ngokuvumelana noMthetho, yaye kungaphalalanga gazi, akubikho kuxolelwa.” (Heb. 9:22) UPawulos waveza nento yokuba imibingelelo yezilwanyana, nangona yayinexabiso elithile, yayisanela nje ukukhumbuza amaSirayeli ukuba ayenesono nokuba ayedinga nto ithile ukuze izono zawo zixolelwe ngokupheleleyo. Ewe, uMthetho ‘wawusisithunzi sezinto ezilungileyo eziza kuza, kodwa ungenawo owona mongo wezinto.’ (Heb. 10:1-4) Zaziza kuxolelwa njani ke izono?
13. Uziva njani ngento yokuba uYesu enikele ngexabiso legazi lakhe kuYehova?
13 Funda amaEfese 1:7. Ukufa kukaYesu Kristu, ‘owazinikela ngenxa yethu,’ kuthetha lukhulu kubo bonke abamthandayo nabathanda uYise. (Gal. 2:20) Kodwa ke, eyona nto yasikhululayo, yaza yenza sakwazi ukuxolelwa, koko kwenziwa nguYesu emva kokuba efile waza wavuka. UYesu wakuphumeza oko kwakufuziselwe kuMthetho kaMoses ngoMhla Wocamagusho. Ngaloo mhla, umbingeleli omkhulu wayethatha elinye igazi lezilwanyana ekubingelelwa ngazo aye nalo kweYona Ngcwele yomnquba, ibe kamva wayelisa kwitempile kaSolomon, alibeke phambi koThixo, ngokungathi umi phambi kwakhe. (Lev. 16:11-15) Ngendlela efanayo, uYesu wangena ezulwini nexabiso legazi lakhe njengomntu waza walibeka phambi koYehova. (Heb. 9:6, 7, 11-14, 24-28) Sinombulelo ongazenzisiyo ngokuxolelwa kwezono zethu nangokuhlanjululwa kwezazela zethu ngenxa yokuba sinokholo kwigazi likaYesu!
14, 15. Kutheni kubalulekile ukuqonda nokuthobela umthetho kaYehova ngegazi?
14 Ngaba uyasibona ke ngoku isizathu sokuba uYehova ayalele ukuba singaludli “naluphi na uhlobo lwegazi”? (Lev. 17:10) Usifumene isizathu sokuba uThixo ajonge igazi njengento engcwele? Emehlweni akhe igazi linexabiso elilingana nobomi. (Gen. 9:4) Uyabona ke ukuba sifanele siyamkele indlela uThixo alijonga ngayo igazi size sithobele umyalelo wakhe othi sizikhwebule kulo? Ekuphela kwendlela esinokuba seluxolweni noThixo ngayo, kukuba sibe nokholo kwidini lentlawulelo likaYesu size siqonde ukuba igazi lithetha lukhulu kuMdali wethu.—Kol. 1:19, 20.
15 Nabani na apha kuthi unokuzibona sele kufuneka enze isigqibo esiphathelele ukutofelw’ igazi. Okanye ilungu lentsapho okanye umhlobo osenyongweni kunokufuneka enze isigqibo esikhawulezileyo esiphathelele umba wegazi. Xa kuvela ingxaki enjalo, kuye kufuneke ukuba kwenziwe izigqibo nangeenxalenye zegazi neendlela zokunyanga. Ngoko, kubalulekile ukwenza uphando nokulungiselela iingxaki ezivela ngequbuliso. Ukwenza ezi zinto kunye nokuthandaza kuya kusinceda sime singagungqi kwaye singalalanisi kulo mba. Ngokuqinisekileyo asifuni kuyenza buhlungu intliziyo kaYehova ngokwamkela into ekhatywayo liLizwi lakhe! Oogqirha abaninzi kunye namagqwetha athile aye acenge abantu ukuba banikele ngegazi ukuze kusindiswe ubomi. Noko ke, abantu bakaYehova abangcwele bayayamkela into yokuba uMdali unelungelo lokugqiba ngendlela elimele liphathwe ngayo igazi. Emehlweni akhe, “naluphi na uhlobo lwegazi” lungcwele. Simele sizimisele ukuthobela umthetho wakhe ngegazi. Ihambo yethu imbonisa ukuba siwaxabisa ngokwenene amandla asindisa ubomi egazi likaYesu—ekuphela kwegazi elisenza sixolelwe izono kwaye sifumane ubomi obungunaphakade.—Yoh. 3:16.
ISIZATHU SOKUBA UYEHOVA ALINDELE UKUBA SIBE NGCWELE
16. Kutheni abantu bakaYehova bemele babe ngcwele?
16 Xa uThixo wayehlangula amaSirayeli kubukhoboka baseYiputa, wathi kuwo: “NdinguYehova onikhuphe ezweni laseYiputa ukuba ndibe nguThixo wenu; yaye ke nina nimele nibe ngcwele, kuba ndingcwele mna.” (Lev. 11:45) Kwakulindeleke ukuba amaSirayeli abe ngcwele kuba uYehova ungcwele. Nathi maNgqina kaYehova simele sibe ngcwele. Incwadi yeLevitikus iyenza icace loo nto.
17. Uyijonga njani ngoku incwadi yeLevitikus?
17 Alithandabuzeki elokuba sizuze into eninzi ngokuxubusha iindinyana ezithile zeLevitikus. Esi sifundo simele ukuba siye sakwenza wayiqonda nangakumbi le ncwadi iphefumlelweyo yeBhayibhile. Ngokuqinisekileyo ukucamngca ngenye yale nkcazelo ixabisekileyo efumaneka kwiLevitikus kusenze saziqonda nangakumbi izizathu zokuba simele sibe ngcwele. Noko ke, bubuphi obunye ubuncwane esinokubufumana kule nxalenye yeLizwi likaThixo eliphefumlelweyo? Yintoni enye esinokuyifunda kuyo ngokunikelwa kwenkonzo engcwele kuYehova? Ezi nkalo siza kuzivelela kwinqaku elilandelayo.


text:
1
Wathetha uYehova kuMoses, wathi,
2
Thetha koonyana bakaSirayeli ukuba bajike, bamise iintente phambi kwePi-hahiroti, phakathi kweMigdoli nolwandle, phambi kweBhahali-tsefon, malunga nayo, nimise ngaselwandle.
3
Uya kuthi uFaro ngoonyana bakaSirayeli, Badidekile ezweni, intlango ibavingcele.
4
Ndoyenza lukhuni intliziyo kaFaro, abasukele, ndizukiseke ngoFaro nangempi yakhe yonke, azi amaYiputa ukuba ndinguYehova. Benjenjalo ke.
5
Waxelelwa ukumkani waseYiputa, ukuba abantu babalekile; yaba yeyimbi intliziyo kaFaro neyabakhonzi bakhe kubantu, bathi, Siyenzele ntoni na le nto, yokusuka simndulule uSirayeli ekusikhonzeni?
6
Wayibopha inqwelo yakhe yokulwa, wabathabatha abantu bakhe, bahamba naye.
7
Wathabatha amakhulu omathandathu eenqwelo zokulwa ezikhethiweyo, neenqwelo zonke zokulwa zaseYiputa, nabaphathi-mikhosi phezu kwazo zonke ziphela.
8
UYehova wayenza lukhuni ke intliziyo kaFaro ukumkani waseYiputa, wabasukela oonyana bakaSirayeli, baye oonyana bakaSirayeli bephume ngesandla esiphakamileyo.
9
AmaYiputa abasukela, enamahashe onke eenqwelo zokulwa kaFaro, nakhwelwayo akhe, nempi yakhe, afika kubo bemise iintente ngaselwandle, ngasePi-hahiroti phambi kweBhahali-tsefon.
10
Wasondela uFaro. Bawaphakamisa amehlo abo oonyana bakaSirayeli, nango amaYiputa efake emva kwabo. Boyika kunene, bakhala oonyana bakaSirayeli kuYehova.
11
Bathi kuMoses, kungokuba bekungekho mangcwaba na eYiputa, le nto usithabathileyo ukuba sifele entlango apha? Yini na ukuba usenze into enje, usikhuphe eYiputa?
12
Asililo na eli ilizwi ebesilithetha kuwe eYiputa, sisithi, Siyeke, siwakhonze amaYiputa? Kuba kube kusilungele kanye ukuba sikhonze amaYiputa, kunokuba sifele entlango apha.
13
Wathi uMoses ebantwini, Musani ukoyika; misani, nilubone usindiso lukaYehova aya kunenzela lona namhla; kuba amaYiputa lawo niwabonileyo namhlanje, anisayi kuphinda niwabone naphakade.
14
UYehova uya kunilwela, ke nina niya kuthi cwaka.
15
Wathi uYehova kuMoses, Yini na ukuba ukhale kum? Thetha koonyana bakaSirayeli, banduluke.
16
Ke wena, phakamisa intonga yakho, wolule isandla sakho phezu kolwandle, ulwahlule, bahambe oonyana bakaSirayeli phakathi kolwandle, emhlabeni owomileyo.
17
Mna ke, yabona, ndiya kuzenza lukhuni iintliziyo zamaYiputa, angene emva kwabo, ndizukiseke ngoFaro, nangempi yakhe yonke, ngeenqwelo zakhe zokulwa, nangabamahashe bakhe;
18
azi amaYiputa ukuba ndinguYehova, ekuzukisekeni kwam ngoFaro nangeenqwelo zakhe zokulwa nangabamahashe bakhe.
19
Sesuka isithunywa sikaThixo, esibe sihamba phambi kwemfuduka yamaSirayeli, sahamba emva kwayo. Wesuka umqulu welifu phambi kwayo, wema emva kwayo;
20
wathi zinzi phakathi kwempi yamaYiputa, nemfuduka yamaSirayeli. Kwabakho ilifu nobumnyama kumaYiputa, labukhanyisela ubusuku kumaSirayeli; akasondelana ubusuku bonke.
21
UMoses wasolula isandla sakhe phezu kolwandle, walumkisa uYehova ulwandle ngomoya wasempumalanga onamandla, bonke obo busuku, walwenza umhlaba owomileyo ulwandle, ahlulelana amanzi.
22
Bangena oonyana bakaSirayeli elwandle phakathi, kowomileyo; asuka amanzi aba ludonga ngasekunene nangasekhohlo.
23
Asukela amaYiputa, angena emva kwabo elwandle phakathi, enamahashe onke kaFaro, neenqwelo zakhe zokulwa, nabamahashe bakhe.
24
Kwathi ngomlindo wokusa, uYehova waqondela empini yamaYiputa esemqulwini womlilo nelifu; wayidubaduba impi yamaYiputa.
25
Wayidonyula imilenze yeenqwelo zawo zokulwa, aziqhuba nzima. Athi amaYiputa, Masisabe phambi kwamaSirayeli, kuba uYehova uyawalwela, esilwa namaYiputa.
26
Wathi uYehova kuMoses, Yolula isandla sakho phezu kolwandle, amanzi abuyele phezu kwamaYiputa, phezu kweenqwelo zawo zokulwa, naphezu kwabamahashe bawo.
27
Wasolula uMoses isandla sakhe phezu kolwandle, ulwandle lwabuyela ebumeni balo, ukuthi qhiphu kokusa; asaba amaYiputa asinga kulo. UYehova wawavuthululela amaYiputa phakathi elwandle.
28
Abuya amanzi, azigubungela iingqwelo zokulwa, nabamahashe, nempi yonke kaFaro eyayingene emva kwawo elwandle; akwasala noko amnye kuwo.
29
Bona oonyana bakaSirayeli bahamba emhlabeni owomileyo phakathi elwandle; asuka amanzi aba ludonga ngasekunene nangasekhohlo.
30
Wawasindisa uYehova ngaloo mini amaSirayeli esandleni samaYiputa; amaSirayeli awabona amaYiputa efile elunxwemeni lolwandle.
31
Asibona amaSirayeli isandla esikhulu asibonakalalisileyo uYehova kumaYiputa. Bamoyika, abantu uYehova, bakholwa nguYehova, nanguMoses umkhonzi wakhe.


text:
Chapter 40
1 Kumongameli. Umhobe kaDavide. Ndathembela, ndithembele kuYehova, Wathoba, wakuva ukuzibika kwam.
2 Wandirhola emhadini wentshabalalo, naseludakeni lomgxobhozo, Wazimisa eliweni iinyawo zam, wakuqinisa ukunyathela kwam.
3 Wabeka emlonyeni wam ingoma entsha, indumiso kuThixo wethu; Abaninzi bayabona, boyike, Bakholose ngoYehova.
4 Hayi, uyolo lwendoda emenze uYehova inkoloseko yayo, Ingabheki kwabagwagwisayo, nakubanxaxhi abanamanga!
5 Yehova, Thixo wam, wena wenze okuninzi ngemisebenzi yakho ebalulekileyo, Nangeengcinga zakho kuthi; Akukho nto inokulinganiswa nawe; Okanye bendiya kuyixela, ndithethe ngayo; Ke ziyinkohla engenakubalwa.
6 Akunanze mbingelelo namnikelo wakudla; Iindlebe zam uzivulile; Akubizi dini linyukayo nadini lasono.
7 Ndaza ndathi, Yabona, Ndiyeza; encwadini esongwayo kubhaliwe ngam.
8 Ukwenza okulikholo kuwe, Thixo wam, ndikunanzile; Nomyalelo wakho usezibilinini zam ngaphakathi.
9 Ndashumayela iindaba ezilungileyo zobulungisa ebandleni elikhulu; Yabona, andiwuthintelanga umlomo wam; Yehova, wena uyazi.
10 Ubulungisa bakho andibugqumanga phakathi kwentliziyo yam; Ndakukhankanya ukuthembeka kwakho nosindiso lwakho; Andiyikhanyelanga inceba yakho nenyaniso yakho ebandleni elikhulu.
11 Wena, Yehova, akuyi kuzithintela iimfesane zakho kum; Inceba yakho nenyaniso yakho iya kuhlala indilondoloza.
12 Ngokuba zindijikele izinto ezimbi, ezide azaba nakubalwa; Bundifikele ubugwenxa bam, andinakubukhangela; Buninzi kuneenwele zentloko yam; Ndimkelwe yintliziyo.
13 Ngamana, Yehova, wandihlangula; Yehova, wakhawuleza wandinceda!
14 Mabadane babe neentloni kuphele Abazungula umphefumlo wam ukuze bawuphephethe; Mababuye muva bahlazeke
15 Mabamangaliswe ngumvuzo wehlazo labo Abathi kum, Tshotsho! Tshotsho!
16 Mababe nemihlali bavuye ngawe bonke abakufunayo, Abaluthandayo usindiso lwakho bahlale besithi, Makenziwe mkhulu uYehova.
17 Mna ke ndilusizana, ndilihlwempu; INkosi iya kundikhumbulela. Umncedi wam nomsindisi wam nguwe; Thixo wam, musa ukulibala.


text:
Sele izinyanga ezilishumi elinesibini wabhubhayo uNdileka emva kokuba wathi walahleka ngenyanga yeDwarha kunyaka ophelileyo, kwaza ngeyoMnga kwabhaqwa izinja ziphethe amathambo entloko yakhe.
“Amapolisa athatha le ntloko namathambo engafunyenwanga ngawo, efunyenwe kwasithi, athi aza kwenza uphando lofuzo kula mathambo phambi kokuba siwangcwabe, kudala silindile sicela amapolisa asebenzisane nathi, andilali ebusuku ndikhumbula umama,” uthethe watsho uMamayo.
Uthi xa enokungcwatywa umama wakhe angaxola emva kokulinda ixesha elingaka.
Ekuqaleni kwalo nyaka abazala bakaNdileka, uZuziwe Mdlela noThozama Mdlela, baqalisa ukujijisana namapolisa aseMonti befuna kubuyiswe la mathambo.
“Siphila kabuhlungu yile nto, ukuba ingangawo la mapolisa ebeza kuva njani wona, siyawafuna amathambo kaNdileka, ingxaki abadibana nayo asingeni ndawo thina kuyo,” watsho uThozama Mdlela.
Ingxelo yeli khaya ithi amapolisa abaxelele ukuba awakwazi kwenza olu phando kula mathambo ngenxa yokuba omile. “Ndifuna intloko namathambo kamama, andikhathali nokuba bagqibile nokuba abagqibanga, thina siyayazi ukuba ngamathambo kamama lawa, akakho omnye umntu owayelahlekile ngela xesha nguye,” uthethe watsho uMamayo.Ukungangcwatywa kwala mathambo kwenza ukuba ingakhutshwa ingxelo eqinisekisa ukuba le nkosikazi yabhubha.
IMpuma Koloni lelinye lamaphondo anengxaki yokungabikho kwezixhobo zokwenza uvavanyo lwemfuzo okubangela ukuba olu vavanyo lwenziwe eKapa.
Othethe egameni lamapolisa aseMonti uHazel Mqala, ungqinile ukuba ukoma kwala mathambo kunika ubunzima kumsebenzi wokupasisa la mathambo ukuba ngakaNdileka Mamayo.
“Ingxaki yolu phando kukuba ezi nkcukacha zithunyelwa eKapa ukuze kwenziwe uphando lokuqinisekisa ukuba ngamathambo omntu omnye, olokuqala uphando aluphumelelanga kuba omile, kuphinde kwathunyelwa amanye amathambo eKapa ngokutsha,”uthethe watsho uMqala.
Lo kaMqala uyavuma ukuba ukungabikho kwezi zixhobo ziwenza nzima umsebenzi wophando lwamapolisa eMpuma Koloni.
“Amagazi namathambo onke xa kukho uphando olunje athunyelwa eKapa kwaye maninzi amaphondo athumela amathambo namagazi kwaba matshini benza lo msebenzi,” ugqibele ngelo uMqala.
Olu sapho luphuma lungena kwiingxaki ezininzi ngenxa yale meko yokungangcwatywa kwala mathambo.
“Ekuqaleni kwale nyanga singcwabe umntwana wam, baninzi nabanye abantu bekhaya esibangcwabileyo, kodwa asonwabi kuba kukho lo mntu singeka mngcwabi, sinikeni amathambo kaNdileka siyacela kuni,” uthethe watsho uMdlela. Eli khaya lithi liza kugqithela kwelinye inqanaba likhangela amacebo okubuyiswa kwamathambo kaNdileka Mamayo.
“Asinamali, asinanto, kodwa sizakulwa kude kubesekugqibeleni side siwangcwabe amathambo kaNdileka nokuba kunini,” utshilo uMdlela. UNdileka wayengumhlali kwingingqi yaseNtenteni eMonti. La ndawo ineziganeko eziliqela zokuxhatshazwa kwamakhosikazi nabantwana.